text:
Prome Minister Evelyn Wever-Croes: PROME MINISTER TA INVITA TRES REPRESENTANTE DI SINDICATONAN PA UN REUNION CU COMISION FINANCIERO PA DIALUNA 10 DI JANUARI
Prome Minister Evelyn Wever-Croes:
PROME MINISTER TA INVITA TRES REPRESENTANTE DI SINDICATONAN PA UN REUNION CU COMISION FINANCIERO PA DIALUNA 10 DI JANUARI
ORANJESTAD – Despues cu Prome Minister Evelyn Wever – Croes a contesta lidernan sindical SEPPA, SIMAR, SPA, SADA y FTA riba nan carta fecha 5 di januari, e siguiente dia (6 di januari) Premier Wever – Croes a ricibi un otro carta di lidernan sindical. Den e carta lidernan sindical ta propone na Gobierno pa laga e empleadonan cu nan ta representa traha menos dia pa luna, ekivalente na 12.6%.
Den su carta na lidernan sindical, Premier Wever – Croes ta remarca cu a tuma nota cu e lidernan sindical ta ripiti ponencianan expresa den nan carta di dia 5 di januari ultimo y ademas ta basando nan mes riba ponencianan incorecto.
Prome Minister ta aclaria cu e recortenan den sector publico y sector priva tabata exigencia di Hulanda pa Aruba por a haya sosten di likides, enfatisando cu esaki ta un punto cu Secretario di Estado Knops a declara na numeroso ocasion.
Un otro ponencia ta, cu Gobierno no ta cumpli cu publicacion di e informacion financiero di e recorte, esaki Prome Minster a enfatisa cu tampoco ta corecto. Gobierno a informa sindicato na varios ocasion, e informacion aki ta wordo publica cada kwartaal den e uitvoeringsrapportages, di cual recientemente Gobierno a manda copianan na sindicatonan. Ademas, pa motibo cu huridicamente e recorte no ta un sancion, no por ser considera como desproporcional, inaceptabel y inhusto, ya cu esakinan ta criteria pa huzga sancionnan, Prome Minister a splica.
Banda di esaki Prome Minister a expresa cu por saca e conclusion basa riba e carta fecha 6 januari cu e peticion di sindicatonan awor ta dispuesto pa laga e recorte di salario di 12.6% manera e ta y a cambio traha menos dia pa luna, ekivalente na 12.6%. Pa cual a contesta e lidernan sindical cu esaki ta un proposicion cu Gobierno di Aruba ta dispuesto pa considera.
Sinembargo, Prome Minister ta lamenta cu lidernan sindical no ta duna oido ainda na e invitacion di Gobierno pa apunta tres persona pa representa sindicatonan den e comision financiero pa yega na un punto en comun. Gobierno di Aruba ta sigui di opinion cu e diferente argumento y contra argumentonan mester wordo trata na mesa.
Concluyendo, Prome Minister un bes mas ta extende invitacion na tres representante di e sindicatonan pa un reunion cu e comision financiero y ta propone pa esaki tuma luga dialuna 10 di januari 2022 pa 3.00 pm.
Gobierno di Aruba ta keda pendiente pa un contesta positivo y confirmacion di parti di lidernan sindical.


c: text/html

text:
Aruba Tourism Authority (A.T.A.) ta cuminsa un siman nobo cu e re-introduccion di e campaña “My Promise to Aruba” – Mi Promesa na Aruba. Esaki ta un forma mas pa haci nos comunidad, bishitantenan y partnernan den e industria di turismo consciente y orguyoso di nan contribucionnan pa cu e cuido y bienestar di nos isla.
E presentacion na Ingles – dirigi di e manera aki na nos bishitantenan – riba Aruba.com ta cuminsa cu e palabranan “Mi ta priminti Aruba cu mi lo yuda preserva e isla aki pa futuro generacionnan”. Un expresion haci pa Bentley Adams di Bristol, Inglatera, un frase simpel cu ta deseo di tur residente y bishitantenan fiel y consciente. E imagen cu ta compaña e frase aki ta di un tortuga di lama, simbolo di durabilidad, di un bida largo, y un di e programanan di preservacion di fauna mas importante cu Aruba conoce.
Siguientemente por “scroll” door di un serie di promesa relaciona na elementonan cu ta parti di loke a y ta haci di nos isla y su hendenan famoso como “One Happy Island”. Tur ta factornan cu nos tur mester ta consciente di nan, pa nos isla por ta uno sostenibel, saludabel y prospero. A.T.A. a laga instala posternan cu escenanan bunita y impactante na e paradanan di bus den e area di Palm Beach, a inclui e campaña di promocion den e programacion di “When in Aruba” cu ta riba televisionnan den e cambernan di hotel rond Aruba, y lo por mira pronto tambe promocion den e revistanan cu enfoke riba turismo den nan edicionnan di 2022. Di e manera aki ta trata di yega na e bishitante y stimula conscientisacion di e importancia di yuda nos preserva nos isla.
E campaña ta dirigi na un y tur, y kier motiva y encurasha tanto turista como e residente pa actua di un forma ecologicamente y socialmente responsabel, pa asina contribui na e esfuersonan pa preserva e naturalesa, e flora y fauna y nos herencia cultural.
Pa tur esunnan cu kier haci nan promesa na Aruba por haci esaki via www.aruba.com/promise. Por download e certificado cu bo nomber y pone esaki ariba social media.
“My Promise to Aruba” a wordo lansa prome biaha na aña 2019 pa A.T.A. pa sostene y promove un “codigo di conducta” cu 10 regla y regulacion general cu ta motiva comportacion y consciencia poniendo enfasis riba e isla su balornan cu mas ta destaca.

robotstxt: allowed

filter: keep


text:
De hecho — ora bo soda, bo ta perde “electrolytes” y nutrientenan importante cu ta vital pa hydratacion y ultimamente ta afecta bo prestacion. Bo sa cu manda abou un sports drink color neon, yena cu pata pata di sucu no por ta saludabel, pero bo no ta tin opcion…….te cu AWO.
Vemma THIRST™ ta hiba hydratacion na un nivel completamente nobo. Bo ta yena bo curpa cu un mescla di electrolytes, carbohydrato y amino acido. Contrario na awa y sports drinks, Vemma THIRST™ ta duna bo un full spectrum di vitaminanan, mineralnan a base vegetal, mangosteen carga cu antioxidante y e aloe den cada porcion. Duna bo curpa locual e tin sed p’e.
Vemma THIRST™ ta specificamente compone pa atletanan di tur edad, di muchanan chikito te na profesionalnan, cu ta serio riba nan hydratacion, sosteniendo nan workouts, e ta yuda proteha nan curpa y e ta beneficia nan salud.* Vemma THIRST™ ta vigorisante y e ta masha beneficioso pa tur cu kier keda hydrata den un clima cayente manera esun di nos.
Hydratacion Saludabel
Awo bo por haya tur e beneficionan di hydratacion sin e ingredientenan no deseabel cu bo ta haya den otro sports drinks, manera e-abundancia di sucu y color artificial. Un bebida saludabel y sabroso, Vemma THIRST™ ta contene e atributonan nutritional di mangosteen — un fruta Asiatico cu ta duna bo e calidadnan mas halto di xanthones phytonutriente obtenibel den naturalesa. O sea si bo ta un canado of coredo profesional of esun casual, subi bo actividad diario cu Vemma THIRST. Obtenibel den, paketenan chikito, Vemma THIRST ta wordo activa dor di mescl’e cu awa pa un hydratacion na cualke momento y na unda cu ta.
Mas cu un Sports Drink
Si bo salud y mantene un prestacion halto ta importante pa bo, anto bo tin mester di hydratacion di Vemma THIRST!
Una bes activa cu Awa, Vemma THIRST ta:
• Duna bo, bo supply ultra-premium di vitamina y mineralnan a base vegetal.*
• Proteha bo contra dañonan celular cu e antioxidantenan di Vemma su formula.*
• Sostene bo recuperacion di ingredientenan clave, proteina y amino acido.*
• Yena bek bo nivelnan di electrolytes.*
• Sostene energia cu carbohydratonan specialisa pa estilo di bida activo.*
Vemma THIRST obtenibel awo na Vemma Aruba, Paradera 151 –C suite #1, tel 583-8588 of serca cualke un di nos brandpartners. vemmacaribe@gmail.com www.vemma.com


text:
E departamento di kardiologia ta hopi bia e área kaminda pa promé bia pashèntnan ta haña akseso na kuido di kurason spesialisá i kaminda nan ta haña tratamentu pa nan kondishonnan riba término largu. Nos ta ofresé e último inovashonnan riba tereno di kuido kardiologo i terapia klínika pa pashèntnan di tur edat. Nos ta ofresé tèstnan ultra modèrno i proseduranan ku ta yuda pa yega na un diagnósis i krea un plan di tratamentu. Nos ta mira pashènt ku problema di kurason komun, manera por ehèmpel angina, problemanan ku ardu i malesa di kurason valvular. Tambe nos ta trata pashènt ku tin algun problema di kurason no-komun, inkluso esnan ku a tende serka otro médiko ku no tin tratamentu pa nan kondishon.
Nos kardiólogonan ta hasi uso di varios opshon pa tratamentu pa duna kada pashènt e mihó kuido posibel. Esai ta inkluí rekomendashonnan pa modifikashon di lifestyle, remedi i prosedura. Nos kardiólogonan tambe ta traha den estrecho koperashon ku nos tim di siruhanonan kardiovaskular, si dado kaso un operashon ta e miho opshon pa tratamentu.
E mishon prinsipal di e departamento di kardiologia ta pa brinda kuido kardiovaskular di kalidat haltu na tur pashènt dor di:
Ofresé e último inovashonnan riba tereno di kuido kardiólogo i terapianan klinika na pashèntnan di tur edat;
Brinda tèst i proseduranan ultra modèrno pa asistí den un bon diagnósis i planiamentu di tratamentu;
Skucha e prekupashonnan di nos pashèntnan i purba krea e miho plan di evaluashon i tratamentu pa kada individuo.
Kondishonnan Kardiólogo
Tratamentu i Servisionan
Tratamentu i Kondishonnan
- Ataka di Kurason
- Myocardial Infarction
- Adult Congenital heart disease
- Aortic disease
- Hypercholesterolemia and risk factor modification
- Family history of coronary disease
- Síntomanan di malesa di Kurason:
- Doló den pechu, difikultat pa hala rosea
- Batimentu di Kurason
- Pia hinchá
Programa i Servisionan Kardiólogo:
- Kardiologia Invasivo i Intervenshonista
Nos ta ofresé testnan ultra modèrno pa yega na un diagnósis i tratamentunan no-kirúrgiko. Pa pashèntnan ku ta sufri di coronaire hartziekte (CAD) ku ta rekerí un evaluashon invasivo, nos médikonan hopi bia ta hasi un evaluashon pa komprondé mihó kua parti ta rekerí mas tratamentu. Aparte di Percutane coronaire interventie (PCI) rutinario, nos médikonan ta konfortabel ku uso di aparatonan pa apoyo ventrikular ora esaki ta nesesario i tin algun médiko ku tambe ta spesialisá den habri ardu ku ta kronikamente será (CTO).
- Implantable Cardioverter-defibrillator (ICD)
Un Implantable cardioverter-defibrillator (ICD) ta un aparato chikitu k uta traha riba batería ku ta keda implementá den bo pechu pa monitoriá bo ritmo di kurason i detektá batimentu di kurason iregular. Un ICD por duna shòk elektróniko via un òf mas waya ku ta konektá ku bo kurason pa drecha un ritmo di kurason apnormal.
Kisas bo mester di un ICD si bo kurason ta bati hopi abou (vetricular tachycardia) òf si bo kurason ta bati hopi duru i ku pa e motibu aki bo kurason no ta pasa sufisiente sanger pa sobrá di bo kurpa (ventricular fibrillation). Ventrikulo ta e kambernan parti abou di bo kurason.
Un ICD ta detektá i para batimentu di kurason apnormal. E aparato ta monitoriá e kurason kontinuamente i ta pasa shòknan elektróniko pa normalisá e ritmo di kurason ora esaki ta nesesario. Un ICD no ta meskos ku un pacemaker. Un pacemaker tambe ta un aparato ku ta keda implementá pa yuda kontrolá ritmo di kurason apnormal.
- Cardiovascular Imaging (CI)
Nos tin e teknología di mas avansá na Curaçao Medical Center pa kapturá imagennan di kurason. E diferente téknikanan ta duna e médiko e oportunidat pa yega na un diagnósis i pa determiná kiko e mihó tratamentu ta pa kada pashènt. Tambe CI ta ofresé mihó seguridat di e pashènt durante tratamentu. Nos spesialistanan ta determiná e mihó manera pa studia e struktura i funshon di e kurason pa formulá un diagnósis pa varios tipo di malesa di kurason. Tambe nan ta eksperto riba tereno di tratamentu riba término largu di diferente tipo di kondishon di kurason.
Saka i interpretá potrèt di kurason ta krítiko den e proseso pa manehá kualke kondishon di kurason éksitosamente.
- Pacemaker
Un pacemaker ta un aparato chikitu ku ta keda implementá bou di e kueru di bo pechu pa yuda kontrolá bo kurason. Si bo kurason ta bati iregularmente, partikularmente poko poko, un pacemaker lo yuda bo kurason bati mas regularmente. Implantashon di un pacemaker den bo pechu ta rekerí un prosedura kirúrgiko.
- Cardiac Electrophysiology & Pacing
Nos ta ofresé un variashon di aserkamentu spesialisá pa problemanan ku ritmo di kurason. E proseduranan por wòrdu usa pa un diagnostiká un problema di kurason òf pa un tratamentu pa esaki. Tratamentu pa aritmia ta dependé di e tipo i severidat di e aritmia. Den sierto kaso di aritmia, tratamentu no ta nesesario.
Programa i Servisionan di departamento Kardio Pulmonal
E departamento di kardio pulmonal tin varios prosedura pa evaluá funshonamentu di kurason i pulmon. Tambe e departamento aki ta ofresé diferente servisio pa pashènt ku ta kedando na Curaçao Medical Center ku ta sufri di problema pa hala rosea. E departamento tin dos kamber disponibel kaminda pashèntnan ta kana riba un treadmill pa evaluá e kurason. Tambe tin aparatura di echo nobo pa kapturá moveshon i pa saka potrèt di e kurashon i aparatura pa tèst funshonamentu di e pulmonnan i evaluá problemanan ku halamentu di rosea manera entre otro asthma òf emfisema. Otro prosedura ku ta tuma lugá na e departamento aki ta entre otro ABG, EKG, EEG, Echocardiography i diferente tèst pa midi strès kardiovaskular.
Na kabes di e departamento tin pulmonologianan ku ta brinda kuido di kalidat haltu na pashèntnan ku tin problema ku halamentu di rosea òf pa yuda nan manehá nan malesa di pulmon króniko. E staf tambe ta yuda identifiká ekipo òf otro nesesidat pa e pashènt ora e sali for di hòspital, manera por ehèmpel oksígeno, remedi pa rosea òf aparatura.
Nos pashèntnan ta benefisá di nos tim eksperiensiá ku ta traha un programa di ehersisio, edukashon i guia na midí pa yuda redusí e riesgo di malesa òf pa restrasá e progreshon di e malesa.
Benefisionan di nos servisio i tratamentunan Kardio Pulmonal:
- Mehorá funshonamentu di físika, kurason, vaskular i pulmon;
- Mehorá forsa i stámina;
- Bai bèk trabou òf otro aktividatnan mas lihé;
- Komprondé bo malesa di kurason, vaskular i pulmon;
- Modifiká komportashon ku no ta saludabel manera entre otro humamentu, obesitas i inaktividat físiko;
- Engrandesé e konfiansa den bo mes i mehorá bo kalidat di bida despues di un evento kardiako;
- Redusí e chèns di un atake di kurason òf un atake selebral;
- Redusí hospitalisashon.
Spesialista Kardiologia
Jan-Eize Lindeboom - Kardiólogo
Mi a kuminsa mi karera komo Dr di kas. Despues mi a bai specialisa mi mes komo Dr di kurason. For di 2001 te ku 2017 mi a traha na Rijnstate Arnhem hulanda komo miembro di staf y kada anja mi tabata bini Korsou pa traha pa un periodo di 1 luna.
Na 2018 Dr. Scheper a pidi mi pa bin traha pa un tempu indefini. Te ku 2010 mi a keda hasi e trabou di Dr di kas banda di e trabou komo specialista di kurason. Benefisio di esaki ta ku mi ta atende y trata e patient for di un bista muchu mas amplio. Teniendo kuenta ku polisa di trabou mi ta hasi mi esfuerso pa mi patient nan tin e mihor kalidat di bida. Mas despues den mi karera mi a sigui spesialisa mi mes pa ku ritmo iregular di kurason pa entre otro implanta diferente sorto di marka paso (pacemaker).
Na hospital Erasmus na Rotterdam mi a siqui spesialisa mi mes pa trahando den grupo na CMC nos por ehekuta operashon nan ku normalmente ta wordu hasi den exterior.
Juan Molina Monsalve - Kardiólogo
Dr. Molina ta un spesialista di Kardiologia ku un interes spesial den fayo di kurason i estudionan no-invasivo kardiovaskular. E ta desaroyá den kuido di malesanan kardiovaskular agudo i króniko.
Den area klíniko e por atendé ku situashonnan di patologia kardiovaskular agudo for di momento di emergensia te ora e pashènt sali for di hòspital atrobe. Dr. Molina ta monitoriá e progreso di e pashènt durante nan hospitalisashon ku un vishon di update di kardiologia.
Den area di poliklínika Dr. Molina ta kuida pashèntnan ku tin e sospecho di tin un malesa kardiovaskular pa establesé un diagnósis korekto i despues sigi ku un plan di tratamentu. E ta disponibel pa traha ku tur kardiólogo di Kòrsou pa optimalisá kuido kardiovaskular di e populashon ku un kardiologia preventivo i kurativo di e mihó kalidat.
Olivier Witte - Kardiólogo
Olivier Witte, M.D. a bira un kardiólogo na 2016. E la sigi su training na Isala Klinieken na Zwolle i despues a hasi su fellowship den area di aparatura kardiako.
Pa su PhD e la konsentrá riba ekstrakshon; un tópiko ku ta relashoná ku su fellowship. Durante e periodo aki e la bira un Certified EHRA-Cardiac Device Specialist. Dr. Witte ta un eksperto ku hopi spesialismo riba teremno di pacemaker, ICD i teknologia CRT. Tambe e tin eksperiensia den un klínika ku a keda akreditá pa JCI, lokual ta nifiká ku e ta traha efisientemente i na un manera sigur.
Jose Navarro Mendez - Kardiólogo
Dr. José Manuel Navarro originalmente ta di Venezuela, i a hasi su estudio di kardiologia i kardiologia intervenshonal na Spaña. Den su funshon di kardiólogo intervenshonal e ta hasi tratamentunan invasivo den e Cathlab serka pashèntnan ku tin un opstrukshon di e adernan di kurason (adernan koronario), e ta atendé pashèntnan ku un infarto agudo i tambe pashèntnan ku un angina stabil, inkluso evaluashon funshonal koronario i tomografia. Tambe e ta realisá tratamentu invasivo di e ader aortika ku kolokashon di un protesis valvular serka pashèntnan ku un opstrukshon den e ader aortika. Dr. Navarro tambe tin eksperiensia riba tereno di implantashon di pacemaker di 1 òf 2 derivashon serka pashèntnan ku problema di kondukshon eléktriko di kurason. Tur e proseduranan aki ta permití CMC pa keda na frontera komo un sentro di referensia den Karibe pa pashèntan ku ta sufri di patologia kardiáko.
Tamara Martha - Kardiólogo
Drs. Tamara Martha ta un kardiólogo médiko spesialisá den echokardiografia i a hasi su estudio na Catharina Ziekenhuis na Eindhoven, Hulanda. Alabes e tin gran interes den trata pashènt nan ku ta sufri di fayo di kurason. Despues di su estudio e la traha na Hulanda. Na Febrüari 2021 e la kuminsá traha na CMC kaminda e ta traha den poliklínika i ta atendé pashèntnan hospitalisá. Alabes e ta atendé ku pashèntnan den sala di emergensia i esnan den departamentu di Kuido Intensivo pa Kurason (CCU) ku tin vários problema ku kurason. Drs. Tamara Martha ta papia Hulandes i Ingles.


text:
Cuerpo Policial ta informa
Prome morto den trafico
Awe mainta pa 8:05 central di polis ta wordo notifica di un accidente ariba Watty Vos Blvd. Un auto lo mester a alcansa un peaton.
Na yega di patruya ta pidi pa ambulance na e sitio y tambe pa polis di trafico.
Ambulance a presenta na e sitio y e paramediconan a atende cu e victima y a hibe hospital mirando su situacion.
Polis di trafico a presenta na e sitio pa haci nan investigacion.
Un poco pasa di merdia polis ta wordo informa cu e peaton a fayece.
Ta trata aki di Darrel Sabino POP naci na Corsow 11 juli 1968 . Dr Casares a constata morto.
Nos di Cuerpo Policial ta manda palabra di condolencia na famia di e fayecido.


text:
Philippe Coutinho 🇧🇷
E ta un hungado internacional absoluto den e seleccion brasileño, haciendo su debut na 2010 cu apenas 18 aña. Phillipe Coutinho tabatin su presentacion mas importante na nivel di seleccion den Copa America 2015 y Copa America Centenario. E hungado carioca di 26 aña, a demostra desde su inicio un tecnica notabel cu a lage destaca den e categorianan inferior di C.R. Vasco da Gama, cu a haci cu na 2008 el a firma cu F.C. Inter Milan. Despues di un periodo di adaptacion den futbol Europeo el a bay forma parti di Liverpool Football Club. Desde e aña aki na januari cu el a bay forma parti di FC Barcelona el a score 10 goal. E leyenda brasileño Pele a pronostica un gran futuro pa Phillipe Coutinho.
Antoine Griezmann 🇫🇷
El a nace y crece na Mâcon, Francia y Antoine cu actualmente tin 27 aña, a forma parti di French Youth International, representando su pais na diferente nivel. E tabata parti di e team cu a gana 2010 UEFA European Under -19 Championship na su tera natal. Su prome goal internacional pa Francia el a anota dia 1 di juni 2014 den e wega contra Paraguay den Copa Mundial, yudando su pais yega cuarto di final. El a ser nomina na 2016 pa Best FIFA Men’s Player y Ballon d’Or. Griezmann a casa 15 di juni 2017 cu Erika Choperena, cu ta nativo di Spaña y hunto di un yiu muhe Mia di 1 aña di edad. Antoine Griezmann tabata riba portada di edicion frances di FIFA 16 hunto cu Lionel Messi y el a aparece den promocion pa diferente marca.
Memo Ochoa 🇲🇽
El a naci 13 di juli 1985 y su nomber completo ta Francisco Guillermo Ochoa y ta conoci popularmente como Memo. E futbolista mexicano aki ta portero di e club Standard Liège di Belgica y di e ekipo nacional di Mexico. Memo a haci su debut dia 14 december 2005 cu 20 aña cu e ekipo nacional di Mexico den un wega amistoso contra Hungaria, cual Mexico a gana 2-0. Ochoa a ser escogi pa e coach Ricardo La Volpe como e tercer goalkeeper di FIFA World Cup na 2006. E nightmare di Ochoa a termina despues cu el a ser firma na juli 2017 cu e club Standard Liège cu un contract di 2 aña. Memo como keeper di e ekipo di Mexico den Copa Mundial 2018 sin duda lo bay demostra su experticio.


text:
chiara petrocchi
-
News
Chiara ta papia di Clean Athlete
Taekwondista Chiara Petrocchi ta duna su testimonio riba a tema anti-dopahe durante di e Seminario Internacional Anti-Doping na Aruba.Read More »
-
News
Chiara ta participa na seminario Anti-Dopahe
Atleta prospecto den taekwondo, Chiara Petrocchi a papia riba e importancia pa ta un atleta limpi esaki durante di e…Read More »
-
News
Momento importante pa deporte di Aruba
Secretaria General di COA, Nicole Hoevertsz ta wak e reconocemento pa Chiara Petrocchi for di Paseo Herencia como un momento…Read More »


text:
Segun mr. B.Niks, no ta tur kaso di ponementu di “fever” ta meskos
Nieuwe Haven: Segun fiskal mr. B.Niks, no ta tur kaso di butamentu di “fever” ta meskos. Esaki e fiskal a bisa komo reakshon riba e remarke ku abogado mr. Rooijer a hasi kaminda e abogado ta bisa ku e no ta komprondé kon OM ta midi i ku segun e abogado, OM ta midi ku dos midí. E abogado a menshoná diferente kaso kaminda polisnan a gara hende ta pone “fever” pero ku nan outonan no a keda konfiská i ku nan a haña solamente but.
Fiskal mr. Niks a splika ku tur kaso ta diferente i den nan demanda, OM ta tene kuenta ku diferente faktor. Manera por ehempel, unda e persona a pone “fever’’ ku su vehíkulo, ku tabatin personanan rondó den e area ku konsekuentemente ta trese peliger kuné, di kuantu biaha e persona a keda gará ta pone “fever”, kuantu ta e balor di e vehíkulo ku e persona ta manehá i diferente otro faktor.
Fiskal a bisa ku e ta bon konosí ku e ehèmpelnan ku abogado mr. Rooijer a trese dilanti. Pero e kasonan ei no ta di kompará ku e kaso aki. Segun fiskal, riba video por a mira klaramente kon e konduktor di e bròmer kual ta Jamier Eduarda a disidí di pone “fever” riba kaya Rignald Recordino dia 29 di desèmber 2022. Segun fiskal den e kaso aki, Eduarda a para tráfiko i a disidí di pone “fever” kaminda tabatin hende ta para wak i tabatin asta hende sintá. Esaki tabata un situashon hopi peligroso. Un persona ku tabata sintá kant’i kaminda a skapa pa wowo di angua.
Tambe fiskal a bisa ku Trinidad ku ta pretendé di ta doño di e bròmer, no tin niun prueba apart di su “keuringskaart” ku ta sostené loke e ta bisa. Tur kos ta indiká ku e bròmer ta di Jamier Eduarda i komo e no tin “reibeweis”, el a disidí di laga Trinidad pone esaki riba su nòmber.
Loke sigur tambe ta hunga un ròl segun fiskal, ta e echo ku ounke e bròmer ta di Trinidad, el a skohe pa laga Eduarda ku e bròmer, sabiendo ku e no tin “reibeweis” i sabiendo ku e ta un persona ku gusta pone “fever”. E sa ku Eduarda ta asta pone “show di fever” ku e bròmer i ku e ta hasi esaki asta den eksterior kontra di pago. E bròmer su tayer patras tin un ekstenshon pa hasi e bròmer mas largu. Esaki ta speshal pa bròmernan ku ta pone fever kuné. Pues Trinidad ta bon konsiente ora el a “fia” su amigu su bròmer, kiko e amigu tabata kapas pa hasi ku esaki. Trinidad mes a bisa esaki durante tratamentu di e kaso, segun fiskal. Pues ta un riesgo ku e mes a tuma i e mester asumí e konsekuenshanan.
Teniendo kuenta ku tur e puntonan ariba menshoná, fiskal a pidi wes mr. Edelenbos pa ratifiká e desishon di korte di promé instansha. Esta konfiská e bròmer i bende esaki riba findishi i tur suma ku keda pagá pa e bròmer ku ta riba 1000 florin, mester keda entregá na Trinidad.


text:
Oranjestad-Minister di Cultura Otmar Oduber a celebra e di 4 edicion di Paseo Monumental hunto cu miles di hende e Dia Nacional di Monumentonan habri pa publico unda nos a recorda nos herencia cultural tangibel.
Comunidad a acudi masalmente na e evento historico-cultural aki y a yena nos centro di ciudad bishitando e diferente monumentonan.
E mandatario a indica cu tabata un momento special unda cu Monumentenbureau hunto cu Monumenten Fonds, tur e partnernan, DCA y arkitectonan a duna comunidad completo e oportunidad pa henter dia por a cana y bishita e tesoro di nos pais Aruba cu ta e monumentonan.
Nos mester percura pa por transmiti e historia y e balor di e herencia cultural tangible cu tin aki na Aruba pa nos futuro generacionnan. Pa e motibo aki mi ta honra, no solamente como e Minister encarga cu Cultura, pero tambe di por tabata parti di e team cu a traha riba un dia asina special, Minister Oduber a bisa.
E Paseo Monumental a pone enfoke riba 11 edificio monumental den centro di ciudad aki na Aruba y a reconoce e historia cu tin den cada un di e monumentonan aki cu mester wordo hiba den futuro pa por pasa esaki tambe pa nos mucha y hobennan.
Minister Oduber a splica cu Gobierno di Aruba a pone enfasis atraves di Monumenten Fonds, hunto cu e trabounan cu a wordo haci pa Monumentenbureau, pa enfoca no solamente pa rescata e monumentonan aki pero percura tambe pa nan wordo manteni.
Durante e añanan cu a caba di pasa un trabou grandi a wordo haci pa rescata e monumentonan aki y un trabou grandi lo sigui wordo haci pa manetene un gran mayoria cu ya caba a pasa den e fase di restauracion. A percura tambe pa por rescata otro monumentonan den e añanan venidero y asina manetene parti di e herencia cultural tangibel, unda nos por mishi y sinti e rikesa cu tin hinca paden den cada un di e monumentonan aki. Parti pafor por ta bunita pinta, pero paden nos por sinti kico nos grandinan a haci pa awe nos por disfruta di dje, e mandatario a bisa.
Den e mes un rosea Minister Oduber hunto Monumenten Fonds a haci un yamada na sector priva y na tur doño di edificionan pa hunto cu Monumentenbureau percura pa registra e monumentonan aki y evita cu esakinan ta bay perdi. “Nos no por laga e edificionan colorido cu ta e aspecto cultural di Aruba bay perdi”


text:
Dudley Guniberto Josepa (Karate)
Deportista – Dirigente Tékniko
a nasé na aña 1958.
Dudley na aña 1967 kuminsá práktika deporte di yudo ku su 9 aña serka sr. Leo Floridas den Buurcentrum Steenrijk i esaki a dura mas o ménos 1 aña kaminda el a hanja su grado di banchi hel Dudley no tabata gusta masha e estilo di yudo kaminda bo mester a tene pa asina bo por a hasibo téknika.
Despues di dia Dudley a stòp ku yudo na aña 1970 a bai práktika karate na Sportschool Braaf kaminda el a haña lès di karate serka defuntu Ashwin Felix q.e.p.d.. Aki nan tambe Dudley a práktika mas o ménos 1 aña kaminda ela haña e grado di banchi oraño di estilo di karate Shotokan, akinan a trobe Dudley a bolbe stòp pasombra e práktika tabata un poko monótono.
Na aña 1973 Dudley a kuminsá train atrobe serka e instruktor di karate sr. Henry Hougon.
Dudley a train te ku kabamentu di aña 1975, den periodo di 2 aña Dudley a kompetí den diferente torneonan kaminda den algun di nan tabata tin bon resultado.
1973 na Kòrsou di 2 lugá ku faha blanku,
1973 na Puerto Rico den faha blanku te ku bèrdè sin klasifikashon,
1975 na Aruba promé lugá den kategoria faha bèrdè, i mesun aña na Japon den torneo Mundial di Kyokushinkai (kategoria di faha pretu i maron) sin klasifikashon.
Na 1976 Dudley huntu ku algun otro karateka a funda nan mes klup di karate i dun’é nòmber “Curaçao Karate Organization”. Den mesun aña nan a yuda funda tambe”Curaçao Karate Bond” ku Sr. William Millerson komo presidente , ku a kaba di bini bek for di Ulanda, komo.
Dudley Josepa por bisa ku e su éksito a kuminsá na momento, ku promé biaha den historia di Korsou karate a bai representá Korsou ku un selekshon di karate, forma pa diferente klupnan di karate di na Kòrsou, kaminda e mes tambe a forma parti di e selekshon na e momento ei.
Ku esaki karate a haña un desaroyo nobo ku a resultá den formashon di un selekshon di Kòrsou. Na 1976, Dudley a kompetí pa promé i di dos lugá den Kampeonato di Union Latino Americano del Caribe de Karate kontra (ULCKA) kontra di sr. William Millerson, den kua kompetensia el a keda na di dos lugá. Despues ku den periodo di 1976 te ku 1982 Dudley ta logra gana diferente premio na nivel Pan Americano i Latino Americano na ougùstùs 1982, Dudley despues di a terminá su estudio sekundario tékniko (MTS) a sali pa Hulanda pa bai studia, anto sigui ku su práktikanan di karate tambe ayanan.
Dudley a keda Hulanda pa bai studia, anto ku su práktikanan tambe ayanan.
Dudley a keda Ulanda el a kompetí den kompetensia di karate den diferente pais logrando resultadonan impreshonante.
1984 na Maastricht di 3 den Mundial den kategoria di 80 kg,
1985 na Norwega di 3 di Europa i na Hungria di 2 den Kopa Mundial,
1985 na Hungaria di 2 den Kopa Mundial den kategoria ménos 80 kg.
1986 na Scotland di 3 di Europa den e kategoria habri.
1986 na Scotland di 3 di Europa ku ekipo
1987 na Hungaria di 2 den Kopa Mundial den e kategoria menos 80 kg,
1987 na Hungaria Kampeon den kopa Mundial kategoria habrí .
1988 na Italia di 2 di Europa den kategoria ménos 80 kg.
1988 na Egypto kampeon Mundial i den kategoria ménos 80 kg,
1988 na Egypto di 2 di Mundial ku ekipo .
1989 na Yugoslavia kampion di Europa den kategoria habrí,
1989 na Yugoslavia di 2 di Europa den kategoria
1990 na Mexico di 3 Mundial den ekipo
1992 na Spaña di 3 Mundial den e kategoria ménos di 80 kg
1993 na Algeria di 3 den Kopa Mundial den e kategoria ménos 78 kg.
1994 na Malaysia di 2 Mundial den e kategoria di ménos di 80 kg
1994 na Malaysia di 3 di Mundial ku ekipo
Aparte di e logronan aki, Dudley a logra di konkistá kampeonato di Ulanda den 14 okashon, den kua tabatin kombinashon di premionan individual i ekipo.
Na febrüari 1992 a bai kompetí a regresá Kòrsou i mesora ela bira entrenadó di e selekshon di Kòrsou i Antia i tambe tabata forma parti komo kompetidor aktivo na e mesun momento.
Na Kòrsou Dudley a Sali diferente be deportista i entrenadó di aña. E logronan mas importante despues di su regreso Kòrsou tabata.
Mester remarka ku no ta karate so Dudley a hasi, pasombra ora ku ela regresá Kòrsou ela kaba 3 estudio kaminda e la optené su diplomanan di.
Dudley ta kere firme den tuma tempu pa traha duru i ku un bon programa di preparashon ta e kaminda pa éksito i pa bo por bira kampeon un dia.


text:
Desaroyo Teritorial di Aruba 2019 (ROP 2019)
Riba 15 di januari 2019 a publica un concepto pa un Plan pa Desaroyo Teritorial di Aruba nobo. Te cu 15 di maart 2019 a brinda oportunidad pa entrega punto di bista (zienswijze). E concepto a wordo ahusta y contestacion riba tur punto di bista cu a entrega a keda incorpora den e Nota riba Punto di Bista (Nota Zienswijzen). Por medio di Decreto Nacional no. 1 di 17 di juli 2019 e Plan pa Desaroyo Teritorial di Aruba 2019 (ROP 2019) a keda ratifica.
Por download y tambe tuma nota di forma digital di e ROP 2019, e mapa, e Decreto Nacional no. 1 di 17 di juli 2019, e splicacion riba ROP 2019, e Nota riba Punto di Bista y un mapa di structura ecologico principal:
- ROP 2019
- Mapa ROP 2019
- Decreto Nacional no. 1 di 17 di juli 2019
- Splicacion riba ROP 2019
- Nota riba Punto di Bista
- Mapa di structura ecologico principal
Por tuma nota di ROP 2019 na oficina di Departmento di Infrastructura y Planificacion (DIP) tambe.
Siguientemente por haya informacion relaciona cu e prome ROP (bieu).
General
ROP tin cu crea condicion den cua ta uza e calidad caracteristico di Aruba optimalmente
Calidad teritorial ta existi entre otro di un variedad di paisahe riba un superficie relativamente chikito:
- noordkust bruto y keto;
- un teritorio di cero grandioso y magico;
- variacion unico den Spaans Lagoen/Franse Pas;
- superficie extenso di saliña;
- costa west ‘golf, surf ’n sun’ relaha;
- sabana cu forma di golf suave rond di Hooiberg y Kristalberg;
- lagunnan parti zuid cu mata di mangel y rif;
- caminda di santo cu trankera den area teritorial;
- ademas e atmosfera relaha y amabel den un ambiente unda e aspecto humano ta central ta di un balor grandi;
- biba agradabel den bario trankil y espacioso;
- no demasiado masa di hende den industria turistico;
- relacion social estrecho den un comunidad uni;
- hopi mescla di area berde rond y mey mey di construccion.
Pa termina tin orientacion internacional y carisma:
- facilidad adecua di transporte;
- experticio turistico;
- atencion personal “we speak your language’;
- variacion cultural den unidad den forma di trata hende.
Zonificacion
Ta uza zonificacion pa mantene e caracteristicanan teritorial menciona y unda ta necesario fortalece nan, Zonificacion ta nifica cu areanan ta dividi basa riba caracteristica teritorial y/of funcional. Asina por ehempel tin zona urbano y zona natural. Bentaha di zonificacion ta cu pa cada zona ta ehecuta un maneho specifico. Duna algun funcion na un zona por nifica extra calidad, pero den un otro zona e por kibra caracter di e zona.
Un tienda por tin balor adicional den un area urbano, pero no den un area natural. Door di zonificacion por stimula e resultado desea y para esun no desea.
Na mes momento por mantene e diferencia entre zona. Door di esaki e chens pa mantene e calidad caracteristico ta keda garantisa.
Por distingui tres zona aproximadamente:
- area urbano na e parti zuid-west;
- area natural na parti noordoost y
- area rural, situa entre area urbano y natural.
E prome dos zona principal ta dividi mas aleu, unda finalmente a diseña un sistema di nuebe zona. Ademas e area di costa ta dividi den cinco zona, cu ta complementa e caracteristicanan di e area delimita, ambiente natural y trafico riba awa. Riba e mapa tin ademas e elementonan poni cu liña y simbolo, cu zonificacion como base, cu ta forma e sistema na cua e reglamentacion riba e desaroyonan (no)desea ta conecta. Den e proximo paraaf por haya mas detaye. Hunto cu e structura di caminda desea nan ta forma e mapa.
Mapa ROP
ROP ta registra e desaroyo desea riba dos mapa di e plan: un mapa terestre y un mapa maritimo. Ta menciona e calidad y posibilidad pa desaroyo segun teritorio of zona. E mapa aki ta ilustra un combinacion di e mapa teritorial y e zonanan di e mapa maritimo.
Pa cada parti di legenda (legend – nota marginal) di e mapa ta duna su significado y ta menciona den corto algun elemento principal di maneho for di descripcion di plan.
Area urbano principal (Oranjestad)
Oranjestad evidentemente ta e capital di Aruba, no solamente for di punto di bista estatal, pero tambe basa riba cantidad di habitante, ubicacion central, tienda y luganan di recreo y e cantidad di oficina (di gobierno). Pesey tambe ta considera Oranjestad un area urbano principal (nucleo primario). E capital tin un superficie di 10km2 cu casi 7500 edificio, cu un concentracion hopi grandi den y rond di centro.
Su ubicacion banda di lama, un haf pa crucero y yate y hopi monumento ta haci Oranjestad un ciudad unico na Aruba, no solamente pa ciudadano, pero tambe pa e turista. Presencia di oficina di gobierno y e mescla grandi di tienda, hotel y restaurant y otro funcion ta contribui na e ambiente di e capital principal.
Oranjestad tin e potencial pa desaroya su mes den un ciudad atractivo tanto pa su habitantenan, negociante como pa e turista.
E siguiente guianan di maneho ta aplicabel pa Oranjestad:;
- revitalisa centro di ciudad (caya grandi)
- stimula varios uzo di area (por ehempel bou di tienda y riba cas)
- fortalece area di vivienda
- protecha edificionan monumental
- re-uza edificionan bandona
- mehora accesibilidad; e cantidad di trafico continuo tin un relacion importante cu realisacion di ringweg 2 (pa alivia problema di trafico riba La Sallestraat) y construi ringweg 3 (schakel cu falta den direccion oost-west);
- mehora stacionamento di vehiculo, aki tambe tin un relacion importante cu otro area di haci compras riba e isla;
- aumenta concentracion di construccion (yena tereno bashi, mantene porcentahe minimo pa construccion y altura di construccion;
Area urbano (Noord y San Nicolas)
Ta considera tanto Noord, como San Nicolas como area urbano, basa riba entre otro nan ubicacion geografico riba e isla, cantidad di habitante y e tiendanan existente, (di dos ordo).Despues di Oranjestad, nan ta e concentracion urbano mas importante na Aruba. Maneho teritorial na San Nicolas ta dirigi pa laga e nucleo aki funciona (atrobe) como un area urbano total di segundo orden. Lo no percura solamente pa vivienda digno pa e comunidad, pero tambe pa facilidadnan corespondiente. Ademas di facilidad cu ta habri tur dia na San Nicolas, por instala facilidadnan cu no ta habri tur dia pero cu tin un funcion di cuido regional. Ehempel di esaki ta sucursal di educacion secundario, facilidad pa haci deporte pero tambe negoshi cu funcion di cuido regional (por ehempel sucursal di banco).
Crucial pa desaroyo di San Nicolas ta evita cu edificio historico den e centro di ciudad sigui deteriora. Proposicion pa mehora area aki, incluyendo area di village ta poni den capitulo 2 di San Nicolas & Sero Colorado development plan
Tanto den plan di Sasaki como den rapport “Winkelfunctie in beweging” tin proposicion concreto pa desaroya San Nicolas door di instala un down town management organisation c.q. y nombra un “manager pa caya”. Bou di responsabilidad di un organisacion semehante por construi un area pa haci compras balansa y recupera edificionan monumental.
Demas area
Den e areana residencial (Tanki Flip, Tanki Leendert, Paradera, Piedra Plat, Santa Cruz, Pos Chikito y Savaneta) ta existi un desafio importante pa concentra facilidadnan diario na luganan cu ta facilmente accesibel.
Door di destina e zona di hotel, aeropuerto, Barcadera y e refineria como sorto di zonanan apart pa desaroyo economico, cada un di nan por desaroya nan mes segun nan forma/manera specifico. Esaki ta duna e comerciante mas siguransa y asina ta fortifica diversidad economico di e pais. Ta tene cuenta cu ehecucion di proyectonan grandi manera mudamento di haf di container y di zona liber pa Barcadera. Na Sero Colorado, den forma di un reserva pa loke ta trata expansion di turismo, ta aspira pa mehora e plataforma economico pa San Nicolas.
E areanan berde den hopi caso ta consisti di rooi y frecuentemente ta forma un bufer entre areanan urbanisa. E zonanan berde aki ta di gran importancia pa drenahe, pero tambe pa reconocemento y posibilidad di recreacion. E maneho ta dirigi pa mantene e caracter di naturalesa conhuntamente cu e posibilidad pa uzo recreativo modera y lo tin cu determina esaki segun midi pa cada area berde. E zonanan berde ta forma rond di e sistema di rooi, tanki y dam un vinculo estrecho cu e zonanan di saliña y ‘wetlands’, pa cual ta conta cu un maneho masha restrictivo.
Por mantene e caracter specifico Arubano di area di campo cu cunucu y sabana na un miho forma door di actua cu cautela den caso di construccion nobo (residencial) y pa conserva mas tanto posibel e funcionnan original. Asina mes a reserva un espacio den parti di e area rural pa den un fase mas leu di e plan di desaroyo por soluciona eventualmente scarsedad di tereno pa traha cas atrabes di e reserva pa expansion di centronan residencial.
Por ultimo ta indica e areanan di naturalesa na unda conservacion di flora y fauna ta central. Parke Nacional Arikok, Spaans Lagoen y e rifnan, pero tambe e costa panort y p'ariba (Salt Spray Park) ta bon ehempel di area natural cu un caracter unico.
Mayoria di paisahenan special, cu ta marca cu punaise riba e mapa, ta keda den e areanan di naturalesa. Preservacion y un maneho corecto pa fortifica calidad unico, ta e reto pa e elementonan rural y paisahenan historico.
Ademas ta indica cu símbolonan e nivel di e centro urbano. No ta tur area residencial tin un centro di compras y splicacion pa loke ta trata herarkia den e centro di facilidadnan ta limita na e lugarnan marca riba e mapa.
E mapa teritorial tambe ta indica e infrastructura mas importante: e camindanan y aeropuerto y haf. Defini caminda ta importante pa mehora trafico y pa un miho fluho di trafico.
E caminda principal Noord-Oranjestad-San Nicolas ta e weso di lomba di e red di trafico, cu mester tin mas menos cu ta posibel molester di funcionnan directamente accesibel.
E camindanan cu ta conecta Oranjestad cu diferente centronan residencial y cu ta entre e centronan residencial ta respalda e facilidadnan (comercial). E diferente ringwegnan proyecta y e caminda nobo pa San Nicolas ta conexionnan den e sistema principal. E camindanan colectivo den bario por apoya funcionnan comercial mas tanto riba nivel local. Rutanan di accesibilidad no ta conecta centronan residencial cu otro y ta menos adecua pa conecta cu facilidad comercial.
E influencia di Aeropuerto ta indica cu circunferencia di nivel di zonido cu e avionnan cu ta subi y baha ta ocasiona. Acceso pa navegacion tambe ta indica door cu e actividadnan di haf relaciona ta concentra den e vecindario.
Area di costa
Riba e mapa maritimo e awa di laman banda di nos costanan ta dividi den cinco zona costero y ta ilustra con e sistema di drenahe ta funciona pa medio di rooi, tanki y saliña. Tambe ta indica e luganan na unda ainda tin basta mangel ta crece, cu e meta pa conserva nan.
E importancia pa mantene y mehora rooi y saliña ta keda demostra tur aña durante periodo di yobida. E urbanisacion creciente ta haci e solucion pa e problema creciente di awa manera e dicho conoci 'carga awa hiba laman'.
E clasificacion di awa na costa den cinco categoria ta basea riba funcionnan dominante. Asina tin cuatro parti di e costa cu ta indica como parke marino reserva, pasobra den e partinan aki ta papia di e conexionnan ecologico miho conserva y di mas variacion. E resto di e costa parti panort tambe ta marca como e zona na unda e balor di naturalesa ta na prome luga.
E ordenacion y uzo di e costa occidental ta fuertemente domina door di e funcion turistico na gran escala,
locual ta conduci na uzo recreativo intensivo di e awa na e costa como funcion principal. E zona aki ta delimita door di e luganan pa hancra manera fiha den e convenio internacional pa nabegacion cu tambe ta marca riba e mapa.
Den un gran parti di e costa pazuid e influencia pa nabegacion mas pisa y su caracter economico ta domina. Aki e necesidad pa un profundidad suficiente y un ruta sigur pa barconan di carga y crucero turistico ta na prome luga.
E ultimo categoria ta e area di rif, unda e calidad ta determina principalmente door di e uzo limita, trankilidad, poco trafico motorisa, boto di pisca tradicional y forma pasivo di recreacion den un ambiente romantico.
E reparticion aki di e awa di laman banda di nos costanan ta e base pa trata e diferencia pa loke ta trata posibilidad riba tereno di construccion di hotel, horeca, construccion di pier y luga di mara boto, maneho di beach, regulacion di deporte acuatico, uzo recreativo y desaroyo di naturalesa.
Un descripcion extenso di e mapa di ROP y mapa por haya den capitulo cuatro di descripcion di e plan.


text:
Resultadonan di Beisbòl Liga Grandi di ayera:
Seri Mundial
- Kansas City Royals a pèrdè di San Francisco Giants ku skor di 5-0Pa San Francisco Giants tabata Madison Bumgarner ku a bai e distansiá kompletu permitiendo solamente 4 hit i ponchando 8. San Francisco a bai ariba 1-0 den di 2 entrada. Den di 4 entrada e ekipo a anotá otro kareda mas pa hasi e skor 2-0. Pa sigurá e viktoria Giants a añadí tres kareda mas den di 8 entrada. Ku e viktoria aki San Francisco ta bai ariba 3-2 den e seri, faltando un viktoria pa titulá kampion.Pa Kansas City Royals ta abou 3-2 den Seri Mundial no ta nada nobo. E ekipo tabata abou 3-2 den tur 3 Seri Mundial ku e la partisipá aden. Na 1980, e ekipo a pèrdè den e di seis partido kontra Philadelphia Phillies pa pèrdè e seri 4-2. Na 1985, e ekipo a bin bek di atras pa gana St. Louis Cardinals den shete partido.
Esaki ta e di tres biaha ku San Francisco Giants ta ariba 3-2 den Seri Mundial. Na ambos di e previo dos okashonnan (1924 i 2002), Giants a pèrdè e di seis partido i konsekuentemente pèrdè e seri den shete partido. Na 1924 Giants e pèrdè di Washington Senators i na 2002 di Anaheim Angels.
Tambe esaki ta bira e di 64 biaha ku un seri di Seri Mundial ta para na 3-2. Di e previo 63 biahanan e ekipo ku ta ariba 3-2 a logra titulá kampion na 42 okashon (66,7%). Adishonalmente, e ekipo ku ta ariba 3-2 a logra gana e di seis partido den e seri na 25 okashon (39,7%).
Di e 38 biahanan ku un ekipo ku ta ariba 3-2 a pèrdè e di seis partido, nan a logra gana e seri na solamente 17 okashon (44,7%).
Partidónan di Liga Grandi pa awe:
Seri Mundial
- Awe no tin partido. E di seis partido lo tuma lugá djamars próksimo na Kansas
Breve:
- Juan Carlos Sulbaran a sufri su di 3 derota ayera pa e ekipo di Tiburones de La Guairá. Sulbaran a picha 4 entrada kompletu, permitiendo 3 kareda riba 2 hit. Juan Carlos tin un efektividat di 6.00
- E ekipo di St. Louis Cardinals a anunsiá ku e outfielder Oscar Taveras a fayesé den un aksidente di outo na Republika Dominikana. E pelotero di 22 aña di edat tabata un nobato den e organisashon di Cardinals. Taveras a hunga ultimo ku e ekipo di St. Louis Cardinals den e League Championship kontra San Francisco Giants


text:
Notisia - Imigrashon i naturalisashon
3 Notisianan Tokante Imigrashon i naturalisashon
Surti segun Fecha / Relevansha
Areglo di fleksibilidat ora di violashon di periodo di estadia liber ta kaduká entrante promé di yüli
Debí na e restrikshonnan di biahe ku a introdusí riba 14 di mart 2020 en konekshon ku e krísis di COVID-19, tin hende ku den e ...
Areglo di indulgensia ora superá periodo liber dor di siere di espasio aéreo
Debí na e medidanan tumá en konekshon ku e krísis di COVID-19, pa algun tempu no tabata posibel pa biaha for di, òf pa, Hulanda ...
Kontrol konhunto di KMar, KPCN i Inspekshon di Labor na sitio di konstrukshon
Riba 23 di novèmber 2017 un kòntròl a tuma lugá na un sitio di konstrukshon na Sabadeco. KMar, KPCN i Inspekshon di labor ...


text:
Den Haag- E ‘pasport di bakunashon’ ku lo duna habitante de Union Europeo e posibilidat di bai di biahe na un manera mas fásil, unabes ku nan a bakuná lo konta pa e islandan hulandes den karibe tambe.
Esaki ta e resultado di diskushonnan den parlamentu europeo, na unda a diskutí riba e detayesnan di un dokumentu asina. Ku tur probablidat, e dokumento lo no haña e nòmber paspoort, pa evitá konfushon serka e biahero.
“Si yama e dokumentu un pasport tin e chèns ku e pasahero ta konfundí. Pasombra banda di e prueba di bakunashon, hende lo mester tin nan pasport normal pa por biaha. Ta pesei ta preferá di yama esaki ‘sertifikado di bakunashon’ asina Samira Rafaela, miembro di parlamentu europeo pa D66 a splika.
Overeas Countrie and Territories
Gobièrno i parlamento di Europa a disidí ku na e islanan i paisnan ku tin un relashon direkto ainda ku un pais madre, manera ta e kaso entre otro pa islanan BES i CAS, tambe lo por optené e sertifikado en kestion. Ku esaki, unabes ku un habitante di un di e islanan aki ta bakuná, e por biaha sin problema pa Hulanda, òf un di e otro paisnan di komunidat europeo.


text:
Kralendijk- For di awor habitantenan di 18 aña bai ariba por registrá online riba www.bonairecrisis.com pa nan angua kontra corona.
Esei por tuma lugá durante 24 ora pa dia. E persona ku registrá su mes tin ku duna un number di telefòn òf un email. No ta posibel pa registrá mas ku un hende via un e-mailadres. Si tin problema ku e registrashon online, por mèldu esaki na vaccinatie.info@bonairegov.com
Pa mas tardá sinku dia despues di su registrashon, via email e persona ta risibí e fecha pa su promé i su di dos angua. Entre e promé i e di dos angua tin sinku siman. Ta posibel pa pasa angua di djaluna te ku djasabra.
Number gratis
Den kurso di otro siman tin un number di telefòn nobo grátis pa registrashon pa angua kontra corona. E number akí ta alkansabel for di djaluna te ku djabièrnè di 08:00 – 12:00 or i di 13:00 – 17:00 or i riba djasabra for di 09:00 – 13:00 or. Riba e number akí e hende ku yama por hasi pregunta tambe tokante bakunashon. Mas pronto posibel ta anunsiá e number nobo.
Hendenan ku yama 0800 0800 for di awe pa traha un sita pa pasa angua kontra corona, no ta haña un sita mesora. Ta nota nan nòmber i number di telefòn sí. Despues un empleado di e number di telefòn nobo grátis ta yama nan bèk pa registrá nan i traha un sita pa pasa angua. E number di telefòn 0800 0800 ta keda den uso pa traha sita pa laga hasi tèst di corona.


text:
ORANJESTAD – Hulanda (lesa: RMR:red) lo warda e intercambio entre e colegio di supervision financiero CAFt y Gobierno di Aruba proximamente riba e asunto di presupuesto, y despues dicidi e siguiente paso. “CFT a duna su consehonan, y pa esaki mester un reaccion ainda di Aruba” secretario di estado Hulandes Alexandra van Huffelen a bisa noticiacla dialuna despues di e conferencia di prensa cu acerca premiernan di Aruba, Corsou y St Maarten. “Mi ta spera cu eynan Sali un bista cla. Y a base di esey, nos (lesa:RMR:red) ) lo sigui”, e mandatario a contesta.
PREGUNTA
E pregunta tabata cu si durante e dos dianan aki, a toca e tema aki di e impasse entre e colegio y Gobierno, y cu si tabata necesario pa Hulanda ‘cay aden’ aworaki y yuda soluciona e asunto. Ta claro cu esey no ta e caso y cu Hulanda ta opta pa e proceso cana su caminda. Esey ta nifica cu pa dia 24 di e luna aki (diabierna:red) Aruba mester contesta e colegio, pa despues e colegio dicidi su siguiente paso. Mientrastanto diahuebs e colegio lo papia cara a cara cu gobierno riba e tema y ta e speransa cu lo por sali afo caba e fin di siman aki. Si esaki ta e caso, no tin necesidad pa CAFt sugeri un aanwijzing pa Aruba, debi na supuesto incumplimento di norma stipula pa e presupuesto, door di gobierno di Aruba.
ORANJESTAD – Parlamentario pa partido Raiz, Misha Raymond a informa diabierna cu e ta apoya matrimonio di mesun sexo y cu e ta cofirmante hunto cu parlamentario Miguel Mansur di un ley di niciativa pa haci esaki un realidad. Segun Raymond, Cu fin di juni ta yega na clausura di luna di orguyo, Plataforma Raiz kier manda un palabra di elogio na miembronan Parlamentario Misha Raymond y Minister Geoffrey Wever trahando pa un sociedad inclusivo. E hecho cu un parlamentario di partido di coalicion ta co-firmante ta interesante mirando e posicion di e partner di coalicion MEP, cu a mustra den pasado caba cu nan no ta cla pa un ley manera cu esaki a keda proponi aworaki. Hasta den partido di oposicion actual AVP tabatin resistencia tempo cu e partido tabata na mando algun tempo atras.
ORANJESTAD - Prome minister Wever-Croes diahuebs mes a contesta Simar nan carta, cu e meta pa contra aresta nan (di Simar) carta. Prome Minister Evelyn Wever-Croes, diahuebs a ricibi un carta di e sindicato di enseñansa, SIMAR relaciona cu cuatro punto di mal contento den e sector di enseñansa. Prome Minister a contesta e carta mesora indicando tambe cu e ta considera cu ta importante pa contra-aresta esakinan inmediatamente.
ORANJESTAD – ‘Gobierno a wordo desagradablemente sorprendi, pa e anuncio di WEB awe mainta, sin cu a haya aprobacion di gobierno, mientras nos ta na mesa cu WEB y Elmar riba e tema aki” tabata e prome reaccion di prome minister Evelyn Wever riba e anuncio di aumento di tarifa di awa diahuebs mainta. WEB den un comunicado a anuncia diahuebs mainta cu e tarifa di awa lo conoce un aumento entrante 1 di juli 2022, esta diabierna awor. Esaki a gara hopi hende di sorpresa y awor, -segun e prome mandatario -, e propio gobierno tambe.
ORANJESTAD – Aunke cu e situacion di tempo no ta mustra mes pisa cu a premira, gobierno ta mantene e Shelter in Place toch pa awe diaranson atardi 6pm, te cu diahuebs mainta 6am. Loke si a dicidi diferente, ta cu ta definitivo cu no ta prolonga e Shelter in Place y ta pone cu Aruba por ‘bolbe’ na normalidad atrobe entrante diahuebs mainta. Esaki ta conta sigur pa comercio primordialmente. Asina prome minister Evelyn Wever Croes a bisa diaranson atardi 5’or durante un conferencia di prensa actualisa riba e tema di mal tempo. A duna un splicacion di e situacion di tempo y ta mustra cu ta solamente awacero y poco strena cu lamper lo haya y cu pa 10’or awe nochi caba, e pior lo mester a pasa.
ORANJESTAD – Entrante 12 di diaranson merdia, Aruba ta bou di codigo cora, cu ta e codigo maximo den caso di emergencia pa Aruba. Y den cuadro di e yegada di e mal tempo, posibel tormenta tropical, esaki tabata necesario. Asina prome minister Evelyn Wever a informa durante un conferencia di prensa extraordinario diaranson mainta.
ORANJESTAD – Diamars un mayoria den Parlamento a aproba e ley Normering Topinkomens, osea e asina yama Wever-Croes norm. Esaki a sosode cu votonan di partidonan di coalicion MEP y RAIZ y di e partido di oposicion Accion21. Esaki ta nifica cu Aruba oficialmente ta cumpli cu un condicion mas pa asina gobierno por duna 5% di salario bek na su trahadonan entrante luna di juli 2022. E ley ta regula e maximo cu un hefe di un compania semi gubernamental of gubernamental por gana, y esaki no por surpasa e 130% di e salario di un minister of prome minister. Ta premira si awor, cu algun compania lo por hiba gobierno Corte, debi cu nan tin contractonan pa e salario cu nan ta trahando pe actualmente. Algo cu gobierno ta na altura di dje. “


text:
..
01
Aruba ta monitor disturbio tropical pero no tin alerta di “watch” ainda
02
Aruba ta den recuperacion y mester di nos tur
03
Na forma grandi a clausura WE Aruba 2022
04
“E gastonan di personal y e contribucionnan di pais na e empresanan di Gobierno ta aumentando inecesariamente”
05
Tur interogacion di ex-Ministro Otmar Oduber a finaliza
Top Stories
Minister Arends lo representa Aruba den e 'United Nations Ocean Conference'
Aruba ta monitor disturbio tropical pero no tin alerta di “watch” ainda
Awe Aruba ta duna contenido na epoca nobo den Reino
Temblor fuerte sinti Diasabra na St. Maarten
Na Aruba ta lantando un generacion nobo di migrantenan menos desinforma y cu hopi interes den idioma Papiamento
Fundacionnan a constata interes creciente: ...
Fundacion Dominicana Arubanse Juan Pablo Duarte a clausura nan curso di computacion
Si e tin gana of no, minister Glenbert Croes mester responsabiliza su mes den Parlamento
Just In
All News
See all posts
Minister Arends lo representa Aruba den e 'United Nations Ocean Conference'
Aruba ta monitor disturbio tropical pero no tin alerta di “watch” ainda
Awe Aruba ta duna contenido na epoca nobo den Reino
Temblor fuerte sinti Diasabra na St. Maarten
Na Aruba ta lantando un generacion nobo di migrantenan menos desinforma y cu hopi interes den idioma Papiamento
Fundacionnan a constata interes creciente: ...
See all posts
Pareha combersando na ‘Parke Amigo’ por poco a bira victima di atraco
ORANJESTAD (AAN): Diasabra marduga banda di 12:50 am, alarma a wordo bati cu un hende a caba di bira victima di atraco riba caminda di Madiki pa Bushiri, na altura di Grand Ocean Supermarket. ...
Antoni Gario a dicidi pone fin na su bida den cel na Shaba
Accidente den cadena a laga un persona herida
Training di Team di Aresto a termina cu exito
Autoridad a detene conocido Antoni Gario pa un caso serio di Abuso Sexual di su mesun yiu muher
Homber Colombiano deteni na Aeropuerto sospecha di a viola un menor di 13 aña
See all posts
MEP ta corda riba eleccion 2021 di un aña pasa cu bo Aruba ta avanza
ORANJESTAD (AAN): “Cu bo Aruba ta avanza” ta e lema cu Partido MEP a bay eleccion 2021. ...
AVP ta sinti cu pueblo ta birando pober na un forma alarmante
ORANJESTAD (AAN): Den un serie di pregunta riba pobreza creciente y alarmante na Aruba e lider di fraccion di AVP, mr. Mike Eman ta cuminsa na puntra Promer Minister Evelyne Wever Croes ...
Mike Eman y AVP a presta 2200 miyon florin sin cu tabatin ningun crisis
Partido AVP ta denuncia cu prijs di gasolin ta strangulando tur hende
AVP ta denuncia cu Gobierno ta cobrando Loon-Subsidie bek sin pordon
AVP ta sigui den di bario di Bushiri cu e dialogo riba e 'Bon Comun'
AVP den di bario Noord cu dialogo riba e Bon Comun
See all posts
More Stories
Cas di Palo tempo di Lago
Un cas di palo conoci como Jan Steenstraat 3 na San Nicolas ta presenta e periodo di Lago na Aruba. ...
Gobierno ta compronde y ta para banda di e sindicatonan y ohala e por a paga e 12.6% bek
ORANJESTAD (AAN) – Prome Minister mr. Evelyn Wever-Croes, a declara pa nos comunidad, cu el a tuma nota cu e sindicatonan a anuncia cu e siman aki, ta bay intensiva accionnan y pa oranan mas largo. ...
Lider internacional di Kiwanis Club a bishita Prome Ministro
ORANJESTAD (AAN): Diamars mainta, Prome Minister Evelyn Wever-Croes a ricibi bishita di Dr. Dolores Lewis, ...
E bishita di Pic Pisas na su amigo AVP den tempo di eleccion
ORANJESTAD (AAN) — Kico AVP, Melvin Tromp of Pik Pisas a aspira ora Pisas den tempo di eleccion a bin brasa Melvin Tromp na Aruba, no ta conoci. ...
Esaki ta e cocaina roos ‘Tusi’ cu ta birando mas y mas popular na Venezuela
BARQUISIMETO: E ta conoci como ‘Tusi’, of djis como Cocaina Roos. Autoridadnan a admiti cu na cierto parti di Venezuela, ...
Na 2022, pa prome biaha, Aruba lo bay tin casi 1.2 miyon di asiento disponible for di Merca
ORANJESTAD (AAN)-- Minister di Turismo, Dangui Oduber, a splica den conferencia di prensa di Gobierno cu mirando e destinacionnan cu ta mustra e aumento mas grandi di capacidad di asiento, ...
Antoni Gario a dicidi pone fin na su bida den cel na Shaba
ORANJESTAD (AAN): Un noticia lamentabel a circula diadomingo mainta. ...
Rapport di accountant independiente a mustra cu mester haci cambio na OAA
ORANJESTAD (AAN): Minister di Enseñansa Rudy Lampe a cuminsa pa splica cu e tin un rapport traha door di un accountant independiente riba OAA. ...
Anouk Balentina a entrega denuncia cerca Ministerio Publico contra maneho di incinerator y Dump
ORANJESTAD (AAN): Diaranzon Atardi Anouk Balentina a bay entrega un denuncia oficial cerca Ministerio Publico (OM), relaciona cu maneho rond di e Incinerator y Dump di Parkietenbos. ...
City Inspector y DOW a yuda kita monton di sushi den area di Kleuterschool
ORANJESTAD (AAN): Bon noticia sigur, y un bon trabao! DIARIO a haya sa cu na momento cu City Inspector tabata haciendo control dilanti di Anglo Kleuterschool den Madiki, nan no a gusta e bista. ...


text:
Mas ku 15 aña servisio di trombósis
Pa más ku 15 aña Kòrsou por konta ku kuido di un servisio di trombósis modèrno. Esaki ta di gran importansha, paso un tròmbósis – ora sanger koha i sera un ardu – ta algu ku bo kier prevení. Ora pashènt i e Servisio di Trombósis traha bon huntu, menos insidente i komplikashon ta tuma lugá.
Ora acenocoumarol i fenprocoumon wòrdu preskribí, manera ta pasa na ADC, ta nesesario pa kontrolá e sanger regular pa wak e asina yamá “INR-waarde”.
Seshonnan di Informashon
E Servisio di Trombósis di ADC ta organisá seshonnan di informashon ku regularidat. Den transkurso di añanan e Servisio di Trombósis di ADC a forma un relashon sólido ku médikonan, pashèntnan, e famia, kuido den bario (wijkzorg), e personal di kasnan di kuido i tambe hòspitalnan i otro partnernan importante.
E resultado, danki na esaki, ta ku Kòrsou por konta ku un servisio di trombósis sólido.
Download
Un kalendario di dosis kuminiente
Nos servisio di tròmbósis, den palabrashon ku e médiko, ta tuma na su enkargo e kontrol di INR i tambe suministro di acenocoumarol i fenprocoumon (Vitamine K-Remmers, VKA) si ta eksistí un chèns pa trombósis.
Garantia di Kalidat
Pa por keda garantisá kalidat kontinuo, e Servisio di Trombósis di ADC ta miembro di e Federashon Hulandes di Servisionan di Trombósis (FNT) for di 2008. E federashon aki ta responsabel pa un kontrol i koordinashon di kalidat independiente. Ademas di esaki, for di 2016 nos Servisio di Trombósis ta konta ku un akreditashon ISO. Lesa mas tokante e akreditashon aki.


text:
ORANJESTAD, Aruba: Casi Nobo ta sigui regala su participantenan cu ta like nan campaña. E campaña di “Thank God It’s Monday” riba Facebook a continua y e participacion un biaha mas tabata grandi y e resultado tabata exitoso. Durante e campaña “Thank God It’s Monday” e siguidonan di e pagina mester a “Like & Comment” bou di e post di “T.G.I.M.” pa asina por a gana Afl. 200 cash.
Erilu Arcaya tabata un di e participantenan cu tabata “Like” y comenta riba e pagina pa kico nan mester gana 200 florin cash. Na final di dia e team di Casi Nobo a saca e Erilu Arcaya como ganado di e campaña. Erilu Arcaya lo por haci uzo di e bunita suma aki manera e ta desea. Casi Nobo ta masha contento cu e acogida di su campañanan tin riba media social. Casi Nobo ta informa pueblo di Aruba pa keda pendiente pa e siguiente campaña cu tremendo premionan.
Despues di e apertura di Crown Furniture & Electronics riba L.G. Smith Boulevard 156, Casi Nobo, compania ruman, a dicidi di tambe expande su localidad cu e meta di por brinda na su clientenan un luga mas espacioso y cu mas variedad. Casi Nobo ta situa den e edificio unda antes tabata Crown Furniture & Electronics na Dakota, den avenida Milo Croes.
Casi Nobo ta un tienda unda bo por haya tur sorto di articulonan electro-domestico, mueblenan, aparatonan electronico, instrumentonan musical, computernan, laptop y hopi mas, na prijs masha economico mes. E variedad grandi aki cu Casi Nobo ta ofrece na su clientenan ta inclui articulonan nobo pero tambe restaura den condicion perfecto.
E personal amabel y atento di Casi Nobo ta warda bo di dialuna pa diasabra di 9:00am – 6:00pm. Pasa bishita nan awe mes, cera conoci cu tienda y ricibi 25% riba bo cumpra cash. Casi Nobo tambe ta duna bo facilidad pa cumpra credit y 0% di downpayment.


text:
Kralendijk – For di Inspekshon Kuido di Salú i Hubentut (Inspectie Gezondheidszorg en Jeugd – IGJ) a drenta e informe ku posibelmente sierto lotenan di vários remedi ‘Sartaan’ lo por ta kontaminá. Pa e motibu akí komo prekoushon a disidí pa yama e lotenan akí bèk. Ta preskribí ‘Sartaan’ kontra preshon haltu i insufisiensia kardiako. Akí bou bo ta haña un lista di e remedinan en kestion. Ta importante pa partisipá ku no tin niun riesgo direkto pa pashèntnan.
A menshoná lote di e produktonan akí den e akshon di yama bèk, pero no a entregá nan via botikanan di Fundashon Mariadal:
– Diovan – Exforge HCT
– Co-Diovan – Hyzaar and Entresto
– Copalia – Valsartan HCT
– Cozaar – Aprovel
– Entresto – Irbesartan
– Exforge
A menshoná sierto lotenan di e produktonan akí den e akshon di yama bèk i a entregá nan via botikanan di Fundashon Mariadal:
– Irbesartan HCT
– Losartan
– Losartan HCT
– Valsartan
– CoAprovel
E botikanan a saka tur remedi kontaminá for di nan rèkinan.
Kiko bo tin ku hasi awor?
Na e momentu akí bo no tin mester di hasi nada ainda. Aworakí nos ta investigá informashon di tur pashènt i nos ta kontrolá si posibelmente nan a risibí un produkto kontaminá. Si esaki ta e kaso nos lo tuma kontakto ku e dòkter ku a preskribí e remedi pa papia tokante un alternativa òf sustitushon. Seguidamente bo dòkter di kas òf botika lo tuma kontakto ku bo. E ora ei bo por buska un remedi nobo na botika i entregá e remedí enbolbí.
Den kaso ku komo no-residente tambe bo ta hasi uso di e produktonan riba e lista, e ora ei bo mes por buska informashon tokante esaki via https://www.igj.nl/publicaties/publicaties/2021/07/13/productoverzicht-sartanen-juli-2021
Mas aleu bo por tuma kontakto tambe ku bo propio botika òf e botika general pa investigá si bo remedi tambe ta kai bou di e lotenan afektá. Si esaki ta e kaso bo por laga preskribí un resèpt lokalmente pa haña un sustitushon.
Den kaso ku bo remedi i/òf number di lote no ta riba e lista di e akshon di yama bèk, e ora ei bo no tin mester di remplasá bo remedi. Si bo tin duda bo por tuma kontakto sin kompromiso ku bo botika, pero nos ta konsehá bo pa no bini botika, a ménos ku nan a yama bo pa hasi esaki.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk- Kuerpo Polisial Hulanda Karibense den kolaborashon ku Koninklijke Marechaussee (KMAR) i e direktorado di Supervishon i Mantenshon di Entidat Públiko, a tene un kòntròl multidisiplinario riba kareteranan en konekshon ku e promé anochi di toke di keda na Boneiru.
Segun e ordenansa di emergensia establesimentunan di hòreka mester ta será 8 or di anochi. Mayoria a kumpli ku esaki. Algun tabata habrí ainda i tabata bende bebida alkohóliko. Direktorado di Supervishon i Mantenshon a laga sera e establesimentunan aki.
But
E tim a konstatá ku, no opstante e toke di keda ku a drenta na vigor pa 9 or di anochi, tòg tabatin basta hende den outo riba kaya. Hopi di nan tabatin nan deklarashon di nan doño di trabou i por a sigui pa nan destinashon. Pero pa un total di 23 persona esaki no tabata e kaso. Komo ku e personanan aki no tabatin rason bálido pa no a kumpli ku e toke di keda, nan a haña un prosès ferbal di $150. Na momentu ku no kumpli ku e toke di keda mas biaha, Ministerio Públiko lo subi e suma di e but.
E tim multidisiplinario lo sigui kontrolá di forma aktivo e periodo benidero. Na momentu ku no ta kumpli ku e ordenansa di emergensia lo duna un prosès ferbal.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk – Direktorado Komunidat i Kuido lo informá komunidat na momentu ku esaki ta posibel atrobe. Tur sitanan di awe na Registro Sivil ta bira djabièrnè mesun orario. Lo komuniká tur sobrá sitanan despues. Entidat Públiko Boneiru ta pidi diskulpa pa e inkumbiniensia ku esaki ta trese kuné. Ta konta riba komprenshon di pueblo. AworBonaire ta komprondé ku e medida tin di haber ku un intento di robo na e ofisina di registro sivil.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Hopi mayor a cuminsa yama nos pa bay busca informacion di parti di SKOA pa haya sa kico ta pasando cu edificio di Imelda Kleuterschool. A papia cu Josette Daal, directora di SKOA, pa haya sa kico ta pasando. El a splica cu nan ta wardando accion tuma lugar di parti e departamento cu ta cay bou di minister di enseñansa.
Segun Daal, pa haya un idea con e edificio ta, e ta pidi pa un mantencion grandi. Tabata tin combersacionnan for di aña escolar 2013/2014 riba e situacion di e scol, unda cu a laga haci limpi den e klasnan, pasobra a constata cu tabata tin hopi stof. E parti di stof den klas, no tey mas. Pa e parti aki ta e parti di oficina di e cabesante di scol. A laga haci diferente test desde 2013/2014, a constata cu den e oficina tin stofnan cu ta hopi fastioso y dañino. A bolbe laga haci test pasobra nada no a wordo haci di e oficina aki. Awor aki e compania cu a haci test, pa no drenta, pasobra esun cu ta alergico p’e, ta sinti’e di biaha. E luga mester wordo drecha.
E parti fastioso ta cu e cabesante di scol a pasa henter un aña escolar sin un oficina, ta keda bay bin, pasobra e no tin caminda di sinta, pa e asumi su responsabilidad pa loke ta e scol. Durante vakantie, na comienso a papia cu instancianan concerni cu ta Directie Onderwijs entre otro. A haci palabracionnan mirando cu ta un trabao grandi. E muraya ta uno bieu y friu y tin caminda cu e vesterbanknan ta brokkel af. A haci palabracionnan cu eseynan ta trabao cu mester a wordo haci den vakantie. Lastimamente e no a sosode. E maestranan a coy curashi toch, drecha klas lo mas miho cu ta posibel pa ricibi e muchanan, pero si wak e edificio mes, e tegelsnan ta lanta, bañonan no ta netjes pa ricibi muchanan di scol y awo tin e preocupacion atrobe. E cabesante ta habri scol y no tin un oficina. Ni sikiera un trailer.
Awor aki e cabesante ta cana rond y no tin caminda di sinta pa haci su trabaonan, segun Josette Daal.


text:
A base di un convenio cu tin existente pa basta aña caba entre Aruba y Hulanda, ta traspasa autonan di Hulanda cu ta den bon estado pa Aruba. Den e caso aki, a traspasa cinco transportwagens pa e departamento di CEA, specificamente e unidad di transporte, pa asina nan por haci nan trabou debidamente.
Durante e bishita aki minister Tjon a haya un splicacion amplio di e personal di CEA di e transportwagens aki. Ta trata di transportwagens di bon calidad, den e caso aki, Mercedez Benz, cual ta completamente ekipa cu e ultimo den tecnologia y camaranan paden pa e parti di siguridad, pa e preso cu ta transporta como tambe e personal.
E mandatario a expresa di ta contento cu e parti aki a keda finalisa, y durante su combersacion cu e director di CEA esta Sr. Ronny Geerman, a keda conclui cu e ta importante pa yega na un plan structural, caminda lo bay reemplasa e autonan cu autonan nobo na tempo. Combersacionnan cu Hulanda ta andando pa por yega na un “vervangingsplan” asina dentro di poco.
Na final di dia ta trata di inversionnan cu ta importante pa e personal. E prioridad ta pa inverti den e personal y percura pa nan tin e materialnan necesario pa nan por haci nan trabou debidamente y na un manera hopi mas sigur.


text:
International
Barku hospital merikano atendiendo ku venesolanonan na Colombia
BOGOTA – Ayera tardi e barku hospital USNS Comfort a mara na e waf di Riohacha serka di frontera entre Venezuela i Colombia pa atendé ku un multitut grandi di refugiadonan venezolano ku mester di atenshon médiko.
This content is exclusive for members
Register or login to unlock this article
International
Maduro a akusá Duque di plania vários atentado terorista na Venezuela
CARACAS – Nicolás Maduro presidente di Venezuela a akusá Iván Duque presidente di Colombia di a planeá vários “atentado terorista” na Venezuela.
Den e kaso aki Nicolas Maduro a bisa ku e atentadonan terorista ku Iván Duque a laga hasi ta kontra kargonan públiko venezolano.
E parti ku a hala mas atenshon di e akusashon di Nicolas Maduro ta ku ela sigurá di tin prueba ku Iván Duque ta tras di e atentadonan terorista.
Nicolas Maduro a splika ku luna pasa agentenan di servisio sekreto na Venezuela a logra detené vários terorista entre nan Colombiano i Venesolano ku a keda kontratá pa bin kousa daño na sistema di kompania eléktriko i petrolero na Venezuela.
Tin informashon ku e teroristanan paga pa hendenan hopi yega na Iván Duque a konfesá ku e plan tabata pa desabilita refinerianan di PDVSA na Maracaibo i otro partinan di Venezuela.
Nicolas Maduro a bisa ku e ta sumamente kontentu Gustavo Petro a gana elekshon i ku pronto e atentadonan terorista kontra nan empresanan importante di suministro di koriente i refinerianan lo para.
International
Segun “The New York Times” Donald Trump pronto lo anunsiá su kandidatura pa presidensia di Merka
WASHINGTON – Segun un primisia ku a keda publiká den e prestigioso korant “The New York Times” pronto Donald Trump eks presidente di Merka lo anunsiá su kandidatura pa partido Republikano den un intento pa gana elekshon presidensial na 2024.
Di akuerdo ku lokual a keda publiká den “The New York Times” Donald Trump ta garantisá ku elo gana elekshon presidensial na 2024.
Esaki ta debí na e mal trabou ku Joe Biden a bin ta hasi komo presidente di Merka.
E intenshon ta pa Donald Trump presenta su kandidatura e aña aki mes i lo hasié na New York kaminda e tin hopi simpatisadó.
Ounke ku tin un investigashon kontra Donald Trump pa su envolvimentu den e asalto na Capitolio elo dal bai ku su kandidatura pa presidensia di Merka.
International
Hefe di spion na Ukrania a revelá ku Putin tin solamente dos aña mas di bida
KIEV – Segun Kyrylo Budanov un di e máksimo hefenan di Inteligensia di Ministerio di Defensa na Ukrania a revelá ku presidente Vladimir Putin a keda diagnostiká ku kanser na fin di aña 2021.
Kyrylo Budanov a splika ku e tipo di kanser ku Vladimir Putin ta tratabel temporalmente pero eventualmente elo fayesé.
Ta parse ku e situashon di salu di Putin ta empeorando i ta p’esei ta buskando di tur manera pa krea un káos mundial pa asina mata mas tantu hende ku ta posibel.
Kyrylo Budanov a indiká ku e informashon ku nan tin no ta un fantasia sino un realidat i ku lokual ta pasando aki ta sumamente peligroso ya ku Vladimir Putin no tin nada mas di pèrdè teniendo ku e tin kanser terminal.
E rekomendashon ta pa lidernan di G7 buska manera pa kaba ku e gera entre Ukrania i Rusia mas lihé ku ta posibel sino esaki lo por bira di tres gera mundial.
Kyrylo Budanov ta para firme pa Merka i paisnan aliado intensifiká e embargonan kontra Rusia ku lo nifiká ku lo asfiksiá su pais finansieramente i ku lo no por sigi finansiá e gera aki mas.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Segun rumornan persistente: Feyenoord Ke Trese Tahith Chong…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal4 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Lokal5 days ago
Defensa a sostené outoridatnan lokal durante ku tormenta tabata pasando Aruba i Kòrsou


text:
Sekretario di estado i entretantu minister Knops resientemente a a anunsiá ku dia 21 di òktober 2020 St. Eustatius lo bai urna elektoral pa loke ta trata su gobièrnu lokal. Manera konosí e gobièrnu nashonal (Hulanda) a intervení den e gobièrnu lokal i a desolvé esaki. E anterior tabata nesesario pasobra tabata tin desórden, mal maneho finansiero, pero tambe diskriminashon, intimidashon, menasa i insulto, arbitrariedat i búskeda di poder personal akosto di e habitantantenan di St. Eustatitus.
Ku otro aña lo tene elekshon lokal sin mas ta un bon notisia i sufisiente motibu pa organisashonnan polítiko na St. Eustatius kuminsá prepará pa esaki. Den e konteksto aki mi persona a keda invitá komo oradó prinsipal pa duna informashon na esunnan ku ta interesá pa drenta polítika, pa loke ta trata e múltiple fasétanan di e funshon di ta un miembro di konseho insular i e diferente instrumentonan ku e tin na su disposishon. Tambe mi a kompartí mi eksperensia ku mi a atkerí pa loke ta trata nos lei di entidat públiko BES (WolBES) i tambe e lei di finansa BES (FinBES), i su diferente interpretashon di nos banda ku ta afektá e interakshon entre konseho insular i kolegio ehektivo.
Loke ku mi a ripará sinembargo despues ku a papia ku diferente habitante di St. Eustatius ta e hecho ku mayoria hende ta hopi tímido i ta preferá di no ekspresá nan opinion. Tambe mi a konstatá ku hopi hende ta di opinion ku e proseso di desishon di e komisario di gobièrnu no ta transparente. Den un artíkulo den ‘Statia News’ por èhèmpel un eks diputado di partido Demokrat ta reklamá ku e manera kon a instituí e konseho komunitario no ta sufisientemente kla. No tin un lista di desishon di reunionnan di e konseho aki òf alomenos esakinan no ta disponibel ‘públikamente i pa miembronan di e konseho no ta kla kon nan puntonan ta keda inkluí den e proseso di desishon. Straño ta ku aparerentemente e miembronan di e konseho a keda prohibí pa konsultá ku tersernan pa ku nan trabao den e konseho.
For di diferente publikashon akadémiko pa ku demokrasia por keda dedusí ku tin varios desafio pa desaroyá demokrasia despues ku esaki a sufri un kaida manera a sosodé na St. Eustatius. Ta proponé en partikular ku urgentemente mester restourá e bashi den orden ku a keda atras despues di e kaida i tambe mester restourá e kapasidat. Imperativo ta pa no solamente impoderá òf duna e habitantenan i nan organisashonnan independiente e chèns pa partisipá, pero tambe pa duna institutonan gubernamental sufisiente medio, i tambe treinen i reorganisá un ke otro, pero mas importante ta pa duna e sentimentu ku esaki ta un mishon ku mester hasi huntu. Ku otro palabra e sentimentu di ta envolví, esdesir e pueblo, mester ta un obligashon.
Na 2015 a base di artíkulo 205, artíkulo 204, insiso 1 di WolBES un instrukshon a keda duná na e representante di Reino pa a korto plaso, instituí un grupo piloto kaminda gezaghèber, diputadonan, i e sekretario di e entidat públiko di St. Eustatius tin asiento. Bou di presidensia di e representante di Reino a kompilá un plan di akshon pa trese na òrdu, i bou di kontrol e problemátiko gubernamental di e isla di St. Eustatius. Den e plan di akshon a hasi komprensibel na ki manera i konkretamente lo hasi e modifikashonnan nesesario pa realisá un bon funshonamentu di e aparato gubernamental i su amtenarnan. E realisashon di plan aki i e metanan menshoná mester a keda realisá no mas tardá ku dia promé di yanüari 2018. E grupo piloto mester a duna guia na un ehekushon ordená di e plan. Tur esaki lástimamente no a duna e resultadonan deseá pa St. Eustatius.
Na febrüari 2018 Hulanda finalmente a intervení i a enkargá su mes ku e gobièrnu lokal i e rasonnan ta indiskutibel, pero ku mester a yega dje leu ei Hulanda tambe por kulpa su mes pa esaki. Despues di 20 luna sinembargo e gobièrnu lokal ainda no a keda re-establesé. Internashonalmente mirá e ekspektiva ta ku Hulanda mas pronto ku ta posibel lo restourá e órden i huntu ku e habitantenan di St. Eustatius traha riba kapasidat i otro defisiensianan pa asina generá un sentimentu ku ta huntu ta hasi esaki. Komo tal e eksesonan atministrativo i desórden ku a tuma lugá den pasado resien, efektivamente por keda kombatí den futuro.
Dor di ekskluí habitantenan i nan organisashonnan independiente entre otro tambe esunnan polítiko, lo tin su rekuperashon riba e komunidat di St. Eustatius pasobra nan lo bira apátiko i lo pèrdè konfiansa den nan mes hendenan. Pio ainda ku ta primintí elekshon lokal pero e konseho insular nobo eskohí no tin outoridat pa apuntá diputadonan i konkretisá un presupuesto pa e isla. Tambe no ta sufisientemente kla na ki manera e demokrasia lokal riba término lo keda establesé.
E peliger e ora ei lo ta hopi grandi ku ningun partido polítko òf organisashon lo partisipá na e elekshonnan di otro aña. No tin ningun sentido. Sí lo ta un muestra di bon gobernashon si e demokrasia lokal keda re-establesé kompletamente i e gobièrnu lokal bou di supervishon kwalifiká estrikto, por kontinuá ku e ‘nation building’. E konfiansa mutuo no tin ningun chèns pa prosperá na St. Eustatius si su habitantenan i nan organisashonnan independendiente no ta keda inkluí profundamente.
E promoshon di demokrasia, entre otro e rekuperashon rápido i funshonamentu efektivo di e demokrasia lokal, i e fortalesamentu di bon gobernashon ta komponentenan klave di initiativanan di Nashonnan Uní pa ku biba atrobe na pas ku otro den un komunidat ku a sufri un deterioro demokrátiko. No tin duda ku Hulanda ta afirmá esaki kompletamente pero pa mantené e balor propio di habitantenan di St. Eustatius Hulanda por aselerá un tiki mas. Pa esei Hulanda di inmidiato mester kambia rumbo i restourá demokrasia lokal i fortalesé bon gobernashon simultáneamente i no ku e uno (restourá demokrasia lokal) ta dependiente di e otro (fortalesamentu di bon gobernashon) manera aparentemente ta e intenshon.
dr. Willem A. Cecilia


text:
E aña aki den un forma diferente compara cu e añanan anterior, Eastern Canada & The Caribbean District di Kiwanis International, a anuncia y reconoce e club- y miembronan den un forma virtual innovativo y creativo via e plataforma di Zoom. E “Awards Ceremony” por a wordo mira en bibo via di e pagina di Facebook di EC&C, unda a por a sigui e programa di “Kiwanis International Distinguished Recognition” pa e Aña Kiwanistico 2018 – 2019.
Den e añanan anterior dicho reconocimento a wordo presenta durante e congreso di “Eastern Canada and The Caribbean District of Kiwanis International”, caminda 268 club cu ta forma parti di e districto ta reuni pa trata puntonan di atencion pa e division y districto como tambe di Kiwanis International. E miembronan ta intercambia idea, atende diferente tayer educativo y e clubnan ta duna un reporte di nan progreso den e ultimo kwartaal, ademas di e proyectonan cu lo ser realisa den e proximo lunanan nos dilanti.
Kiwanis Club of Aruba a ricibi e “Distinguished Award” pa e aña Kiwanistico 2018 – 2019, bou di e liderazgo di Edalitza Weller, cu a ricibi e reconocimento di Distinguished President y George Croes como Distinguished Secretary, pa e trabou extraordinario y cu excelencia cu nan a sa di desplega. Pa prome biaha ta reconoce dos miembro di Kiwanis Club of Aruba cu e pin di “Distinguished Member”, pa nan esfuerso, dedicacion y excelente trabou. E dos miembronan aki ta Ryan Kock y Aurora Dijkhoff, ambos tambe tabata president di e club. Ryan Kock a ricibi e reconocimento pa su trabou cu e ta eherciendo e ultimo añanan como “chair” di miembrecia. Aurora Dijkhoff a ricibi e reconocimento pa su gran contribucion como parti di e comision di “fundraising” di Kiwanis Club of Aruba.
E trabou como boluntario cu e miembronan di Kiwanis Club of Aruba ta realisa cu amor pa e comunidad di Aruba, a ser reconoci cu un Lieutenant Governor Award durante e aña Kiwanistico 2018-2019 di Division 26 EC&C District. Tambe Kiwanis Club of Aruba a ricibi Distinguished Awards di tanto Kiwanis International y Eastern Canada and the Caribbean District di Kiwanis International. Kiwanis Club of Aruba ta gradici su miembronan pa nan amor y pasion pa sirbi e muchanan y comunidad di Aruba.


text: Internacional: despues cu a haci autopsia di e caso misterioso di morto cu a sosode na Sandals Resort na Bahamas, autoridadnan competente tin indicacion kiko por a pasa den e caso aki. Tres mericano a perde nan bida 6 di mei ultimo den e resort Sandals Emerald Bay. Riba e dia menshona personal di hotel a bin topa e personanan morto den 2 difernte camber. Ta trata aki di e parehaMicheal Phillips (68) hunto cu Robbie Phillips (65) , y Vencent Chiarella di 64 aña. Vincent su pareha Donnis a bay hospital pero a logra recupera mas laat. Causa di nan morto ta cu nan a keda venena cu kimico ‘ Carbon Monoxide ‘. Carbon Monoxide ta un gas cu ta den caso aki a drenta e curpa humano y contanima e oxigeno. Di e manera aki e curpa ta intoxica cu consecuencia cu e persona ta fayece. E motibo con e personanan a muri ta conoci pero con y unda precies tur cos a tuma luga ta den investigacion. Ta investigando e cuminda cu a jeda sirbi e dia aki, Algun bishitante a indica na autoridadnan cu tabata tin un holor cu tabata fuerte. Ta wak tambe den awa di airco por a liek riba e cuminda.


text:
Desde mitar di maart di e aña aki, DIMAS a bin ta ofrece servicio pa entrega peticion di permiso di forma digital a traves di un formulario online.
Desde medio juli DIMAS a bolbe ofrece e posibilidad pa cliente cu tin un cita pa entrega peticionnan y cu no a entrega nan peticion di forma online caba, bin personalmente pa haci entrega di esaki. Un 10 % so ta haciendo uzo di e posibilidad di entrega peticionnan en persona.
DIMAS ta recorda su clientenan pa tene cuenta cu e siguiente puntonan di atencion na momento di entrega un peticion di (renovacion) permiso:
- Cliente mes ta responsabel pa renoba su permiso na tempo (3 luna) prome cu caduca. Por ehempel si un persona su permiso ta caduca na december 2020, lo ideal ta pa e mesun persona aki entrega su peticion di renovacion na luna di september 2020 y no warda pa renoba e permiso na luna di november of december, como cu e lo core e riesgo cu e ta laat.
- Cliente mester traha su afspraak trempan. Pa asina e por logra entrega su peticion den e termino di 3 luna prome cu e permiso caduca. Nos ta pidi nos clientenan pa nan por plania y no warda pa traha un afspraak pa e mesun luna como cu e cantidad di citanan disponibel ta limita.
- Peticionnan completo so lo wordo procesa. Den caso cu un cliente falta algun documento, DIMAS lo no por ricibi y/of procesa e peticion aki y e cliente lo mester traha un cita (online) nobo. Clientenan cu entrega nan peticion completo, lo ricibi – despues cu a haci e control di locual a keda entrega – via di email un orden di pago. Den caso cu e cliente a haya e documentonan cu bo tawata falta, por ehempel carta di DPL, ta ser recomenda pa e ora numa procede haci e aplicacion corecto y completo.
- E sumanan stipula mester wordo paga dentro di e termino indica den e orden di pago. Den caso cu esaki no sosode na ora of via di e metodonan di pago Online Billpayment Aruba Bank of Online Billpayment di Banco di Caribe of na un MFA. Den caso cu e cliente opta pa hasi e pago di otro forma y DIMAS ni Departamento di Impuesto no por clear (match) e pago di e cliente dentro di e termino duna, esaki ta core pa riesgo di e peticionario. Nos ta conseha clientenan cu a haci e pago di otro forma pa nan manda nos un email cu e comprobante di pago na betaling@dimasaruba.aw.
Nos ta pidi nos clientenan pa sigui nos facebook y website pa informacion of notificacion di cambionan cu tin na caminda den agilicacion di e procesamento di permiso.
Nos ta encurasha tur persona cu por entrega nan peticion mas tanto online pa sigui haci uzo di e servicio aki pa asina evita aglomeracion di personanan na oficinanan di DIMAS. Tur otro servicio lo continua di forma digital via di e e-helpdesk riba e website di DIMAS www.dimasaruba.aw.


text:
Diamars anochi pa mas o menos 8:15 un grupo di adulto mayor cu ta train baile a topa cu un situacion desagradabel riba Plaza Libertador Betico Croes. Un persona desconoci a laga yen di paña sushi benta, pio ainda a susha e muraya cu pupu. Rond di e luga tabatin saca tambe, pues un desaster total.
Marcia Dirks a conta cu diamars anochi ta nan dia normal di train. Nan ta haya cu esaki no solamente ta algo desagradabel sino tambe un situacion tristo mirando cu e ta considera cu e plaza ta “algo di nos como Aruba”. El a sigui conta cu no ta prome biaha cu esaki ta sosode, varios biaha a yega di topa adicto ambulante ta uza droga. Siman cu a pasa, un grup’i hende a bay n’e plaza pa train y a baha taira di nan auto.
Pa e grupo e tabata un shock pa en bes di train den un ambiente agradabel, yega topa cu luga tur sushi y descuida.


text:
ORANJESTAD (AAN): "Esta dushi biba riba un isla sin sushi". Esey ta e mensahe principal cu hobennan di St. Paulus School kier a manda pa comunidad di Aruba a traves di un cancion cu nan a traha.
All Stories
ORANJESTAD (AAN): E ta cla pa wordo ofreci un biaha mas! E asina yama ‘The Musical Fun Camp’ na Fundacion Centro Famia Piedra Plat
Prome Minister Evelyn Wever-Croes: --- *Y paga tur empleado publico e 5% di salario bek na juli
Apesar cu IVA a adverti pa cera su practica
Laga e rij pa esnan cu mester di e help desk:
Polis di Paraguay si a keda vigila tur hende di e avion Emtrasur
Den un crisis mundial no tin espacio pa politica barata --- *Prome cu politico lanta buelo e mester conoce motor di avion --- *Kende kier sinta riba e stul di Prome Ministro den situacion actual?
Dutch Caribbean Hospital Alliance trahando riba acuerdonan di cooperacion
Prome Minister Evelyn Wever-Croes:
Ban mustra amor na nos salud, nos medio ambiente y nos cultura door di celebra Dera Gai na un manera consciente y responsabel
Mensahe di Minister di Finansa y Cultura Xiomara Maduro pa Dia di San Juan


text:
Fayecimento di Pensionado
Fayecimento di Pensionado
Ora un pensionado fayece esaki ta trece diferente consecuencia pa e pensioen cu e fayecido tabata ricibi, ademas tambe e tin cierto consecuencianan pa su famia. E consecuencianan ta depende di e estado civil di e pensionado y si e ta sigura pa gastonan di entiero. Ley ta prescribi cu SVb tene cuenta cu dos diferente situacion, sea e pensionado cu a fayece tabata casa bibando hunto, of e tabata soltero of casa pero bibando separa. Akibao ta splica ambos situacion.
1. Si e fayecido tabata casa y bibando hunto:
Pa e fayecido tabata ricibi pensioen pa pareha casa cu ta bibando hunto (full e suma riba nomber di un persona of cada persona un suma igual na otro) e siguiente ta aplicabel:
- Pensioen: SVb ta sigui paga e suma di pensioen pa 3 luna largo despues di e fecha di fayecimento.
- Gastonan di entiero: SVb ta compensa e persona of instancia cual ta para responsabel pa e gastonan di entiero un suma di no mas cu Afl. 3.471,- pa e gastonan di entiero.
2. Si e fayecido tabata soltero, of casa bibando separa:
Pa e fayecido cual tabata ricibi:
- pensioen pa viuda of viudo,
- of pensioen di biehes pa soltero,
- of pensioen di biehes pa pareha casa cu ta bibando separa,
- of pensioen di biehes pa pareha cu no ta casa y ta bibando hunto,
e siguiente ta aplicabel:
- Pensioen: e pensioen ta caduca desde e prome di e sigiuente luna despues di fayecimento. Pues desde e luna despues di a fayece SVb no ta paga pensioen mas na e pensionado of esun cu tin volmacht pa ricibi su pensioen.
- Gastonan di entiero: SVb ta compensa e persona of instancia cual ta para responsabel pa e gastonan di entiero 3X e suma di su pensioen mensual. Den caso cu e fayecido tabata tin un seguro di entiero cerca un otro compania SVb ta compensa e diferencia entre e suma pa cual e fayecido ta sigura y e suma total di e gastonan di entiero.
Aplica di nobo pa pensioen
Tene cuenta tambe cu pa por sigui haya pensioen despues di fayecimento di su casa, e viuda of viudo mester aplica na SVb pa e por ricibi pensioen di biehes (pa esnan cu edad di pensioen) of pensioen di viuda of viudo (pa esnan cu edad bao di edad di pensioen).
Pagonan haci inhustamente
Den caso cu SVb inhustamente paga un luna of mas di pensioen despues di e fayecimento, e suma total cu a keda inhustamente paga ta wordo reduci for di e suma total pa e gastonan pa entiero.
Compensacion pa gastonan di entiero
Pa por ricibi e compensacion pa e gastonan di entiero e persona of instancia responsabel pa gastonan di entiero mester aplica na Departamento di Pensioen dentro di 30 dia despues di e fecha di fayecimento. Si e pensionado ta laga atras un viuda of viudo mester aplica dentro di 28 dia.
Ta suficiente pa notifica SVb mediante un email dentro di e periodo di 30 of 28 dia pa cumpli cu e aplicacion pa e compensacion na pensioenen@svbaruba.org.
Mas informacion
Pa mas informacion por tuma contacto cu Departamento di Pensioenen mediante nos formulario di contact: https://www.svbaruba.org/pensioen/contact-pensioenen/.
Departamento di Pensioen ta habri di dialuna pa diabierna di 8:00 AM te cu 12:00 PM y desde 1:00 PM te cu 3:00 PM.
Departamento di Pensioen ta cera pa publico tur diaranson merdia entrante 12:00 PM.


text:
Instituto Pedagogico Arubano (IPA)
Instituto Pedagogico Arubano (IPA) ta un instancia pa Enseñansa Superior (Hoger Beroeps-onderwijs), cu primordialmente ta prepara studiante pa bira maestro pa Enseñansa Primario (preparatorio y basico) como tambe docente pa Enseñansa Secundario.
Opleiding
- Opleiding tot leerkracht primair onderwijs
- Opleiding Movecion y Salud
- Nederlands 2de graads
- Consumptieve Technieken 2de graad
- Speciaal Onderwijs
- Pedagogisch Didaktisch Getuigschrift
Nascholing
Centro pa Desaroyo Profesional y Continuo (CDPC), antes Bureau Nascholing, ta e instancia oficial encarga cu:
- coordinacion di ‘nascholingsdagen’ (studiedagen) di scolnan na Aruba
- profesionalisacion di maestro di kleuter, basis, voortgezet y hoger onderwijs
Centro di Investigacion y Desaroyo di Enseñansa (CIDE)
- Investigacion den enseñansa
- Sostene staf y studiante cu proyecto di investigacion
- Diferente publicacion den area di idioma, literatura y cultura
- Actualmente ta haciendo ‘effect study’ riba e prome Scolnan Multilingual
Arubalening pa studia na IPA
Land Aruba ta brinda studiantenan cu ta bay sigui cu nan estudio na Aruba of den exterior un prestamo pa estudio. E prestamo aki yama Arubalening. Intencion di e Arubalening ta pa facilita e studiante cu su gastonan di nan estudio. Pa studia na Instituto Pedagogico Arubano e studiante por bin na remarca pa e producto “Arubalening IPA”. Na Departamento di Enseñansa Aruba (DEA) seccion Studiefaciliteiten ta encarga cu Arubalening.
Mas informacion:
Noticia
- Inscripcion pa Nederlands als Vreemde Taal na IPA ta cera 7 di maart (3/4/2022)
- IPA cu anochi di informacion di Nederlands als Vreemde Taal (2/25/2022)
- Inscripcion na IPA ta cera dia 18 di februari (2/17/2022)
- Anochi di informacion na IPA (2/15/2022)
- Pasion pa e idioma Hulandes? (1/27/2022)
- Maatschappij gerichte educatie op Aruba (1/20/2022)
- Inscripcion na IPA pa aña academico 2022-2023 (1/14/2022)
- IPA ta participa na e Virtual College Fair (11/16/2021)
- IPA ta invita comunidad na su Dia Publico (10/22/2021)
- Inscripcion pa aña academico 2022-2023 na IPA (10/20/2021)


text:
Number no sa gaña: 3 di cada 5 persona (63%) riba 20 aña cu a participa na e investigacion di salud haci na 2016/2017 a midi un presion mucho halto (140/90 of mas). Pa hende homber e cifra aki ta mas ainda; 3 di cada 4 (71%). E consecuencianan di un presion mucho halto por ta hopi dramatico: ataca di curason y/of stroke, mal circulación, complicación na riñon y wowo, problema sexual (impotencia).
E bon noticia ta cu ta posibel pa mehora bo presion di sanger door di ahusta bo estilo di bida pa uno mas saludabel. Tuma accion riba e siguiente 5 puntonan:
1. Scoge pa come mas saludabel. Uza mas berdura y fruta den bo cuminda di tur dia. Nan ta contene poco vet, salo y colesterol y ta rico na potasio cu ta yuda baha presion. Come mas fibra den forma di p.e. pan volkoren, pasta integral, aros bruin, avena/papa(quaker), bonchi fresco of seco.
2. Uza menos salo. Salo ta retene likido den curpa cu consecuencia cu e presion por subi. Uza menos cuminda di bleki, cuminda cu hopi salo y condimento (e.o. Adobo, Maggy, Ketjap) y evita di come cuminda di restaurant/snack/truck.
3. Sinta menos, move mas! Actividad fisico ta yuda bo gasta caloria y tene curason y adernan saludabel. Purba yega na 150 minuut of 30 minuut 5 biaha pa siman.
4. Limita alcohol, humamento y stress. Uzo di alcohol por hisa presion paso e ta pone bo curason bati mas lihe. Humamento y stress ta afecta bo presion. Haci actividad positivo pa baha stress manera cana (den naturalesa), landa, baila, traha cu mata, medita, haci obra di man of un deporte cu bo gusta.
5. Baha peso. Menos peso ta nifica menos chens pa haya presion halto. Adapta bo sistema di come, bebe y move na uno mas saludabel!
Bo kier sa bo number di presion? Pasa check bo presion diasabra dia 21 di mei for di 8’or di mainta pa 12’or na Club Kibrahacha y diasabra dia 4 di juni for di 8’or di mainta pa 12’or na IBiSA San Nicolas (Sportcentrum). Praktijkondersteuners conhuntamente cu DVG y IBiSA ta cla pa haci chekeo di presion, sucu, peso y cintura. Tur ta gratis y no mester ta na yuna pa participa. Haya sa ‘#bonumberdipresion’.


text:
Aruba
Duna Dios tur e gloria
Duna Dios tur e gloria pa bo cas y henter bo famia. Esey ta nifica cu bo ta reconoce cu sin yudansa di Dios lo bo no avansa ni tampoco logra bo meta, pasobra ta Dios ta duna bida y sabiduria puro y berdadero pa asina nos por tin e victoria.
Den Santiago capitulo 1 vers 5+6+7+8 ta skirbi:
Ma si cualkier di boso tin mester di sabiduria, lag’e pidi Dios, kende ta duna na tur hende generosamente y sin reproche y esaki lo wordo duna na dje. Ma lage pidi den fe sin ningun duda, pasobra esun cu ta duda ta manera ola di lama cu ta wordo lastra y tira door di biento .
Pasobra no laga e hende ey spera cu e lo ricibi algo di Señor .
Siendo un hende di curason dobel, inconstante den tur su camindanan.
Esaki ta algo esencial pa tur mayor pasa over pa nan yiu, bisando cu Dios ta duna sabiduria na tur hende cu pidi y E ta duna sabiduria gratis,y Dios su sabiduria ta riba tur cos.
Bo no ta hay’e bou di palo, ni tampoco den un sigaria di marihuana, ni tampoco den un boter di alcohol, pero bo ta hay’e ora bo busca Señor cu un curason arepenti, mustrando asina cu ta Dios mes bo mester.
Ta nos deber como mayor pa dirigi nos yuinan den e caminda di Dios pa asina evita mas tanto posibel cu nan por trompica, sabiendo cu sabiduria ta e rikesa berdadero pasobra asina nos ta duna tur gloria na Dios.
Hebreonan capitulo 12 vers 2 bisa: Cu nos wowo fiha riba Hesus, e autor y cumplido di fe, kende, pa motibo di e goso poni Su dilanti, a soporta e sufrimento di e cruz sin haci caso di berguensa y a sinta na man drechi di e trono di Dios.
Dios su sabiduria ta kita tur berguensa for di nos, di tur locual por a pasa den nos pasado, e ta haci nos un criatura nobo den djE (2 Coritionan 5:17) caminda tur cos bieu a pasa y a wordo haci nobo.
Hebreonan 7 vers 25 ta para skirbi: P’esey tambe E por salba pa semper esunnan cu ta hala cerca Dios, pa medio di djE como cu semper E ta biba pa intercede pa nan.
E Gloria ta di Dios, pasobra Dios merece tur e gloria. Nada no ta di nos mes, tur cos ta di Señor.
E sabiduria di Dios ta esun cu nos mester pa guia nos yuinan den e caminda di berdad y bida, pasobra mundo ta yena cu maldad den tur skina y nos ta mira cu locual antes tabata wordo haci scondi, aworaki ta wordo aproba pa hacie den tur claridad.
Ta un berguensa cu temor di Dios cu a bay perdi ta e causa di tanto cos abominabel y ridiculo cu hende ta haci, sin tene cuenta cu Dios y lubida cu nan curpa ta tempel di Dios..
Pero e sabiduria cu Dios ta duna ta pa nos warda nos pianan leu for di caminda tin maldad y no participa ni tampoco apoya, pasobra asina nos ta duna e gloria na Dios..
Pasobra nos ta mira con e mundo ta bayendo den un direccion robes y rebelde cu ta separa nan mes for di nos Creador y dunando gloria na materialism y sin ningun berguensa ta apoya maldad.
Laga nos duna gloria na Dios.
Sinceramente,
Pastoor Marcel Balootje